text:
US-RP Balikatan: Tulong Panagdur-as ti Kaskenan
Kanunonganmi la unay ti pannakaipagna ti US-RP Balikatan civil-military operation kadagiti dua nga ili ti probinsia ti Ilocos Sur. Namnanaenmi mangidalan koma ti maysa a wagas iti panangitandudo ti panagdur-as. Lalo la unay kadagiti nasulinek a lugar, a kas kadagiti tallo a barangay iti ili Salcedo -- ti Marnay, ti Pias ken ti Baluarte ken kadagiti dua pay a barangay ti Sinait -- ti Teppeng ken Cadanglaan. Namnamaenmi a maited koma ti awan sawsawirna a pannakipulapol ken aggamulo tapno agtigay dagiti 250 a kameng ti Civil Military Operations United States Army Pacific(CMO-USAP) nga agpartisipar iti US-RP Balikatan operation wenno humanitarian assistance babaen ti panangbayabay kadakuada ti Armed Forces of the Philippines(AFP). Ipaay koma kadakuada dagiti awanan kondiones a pannakipartisipar wenno suporta tapno magun-odan ti kapkanekan a pannakailukat ti dur-asan dagiti nadakamat a luglugar. Daytoy a gagem ket tartarigagayan la ketdi ti kaaduan no dipay isuda amin nga umili kadagiti nasao a luglugar ken kadarappatna.
Ti RP-US Balikatan Operation ket kaipapananna iti panangtaliaw ken panangidiaya kadagiti serbisio kadagiti disso nga agkasapulan iti nasisita a tulong. Kas iti pannakaipatakder ti dua a classroom ken water system kadagiti barbarangay ti Teppeng ken ti Cadanglaan iti ili a Sinait tapno masulosionan ti agpangpangta a rigat a sangoen babaen ti mapasaran nga El Nino phenomenon. Iti interior nga ili ti Salcedo, maipatakder ti water system ken flood control barrier iti Barangay Pias. Dua a classroom ti maistimar iti sadiay Barangay Marnay. Sadiay Barangay Baluarte, ti pangipasdekanda ti health center tapno mangasistir ti pannakasaluad ti salun-at dagiti umili ken pagkamangan dagiti addaan an-annayen saan laeng a dagiti bumarangay no dipay ket dagiti kaparanget a luglugar. Makunami met a dakkel la ketdi a pakabang-aran dagiti umili dagiti nasao a luglugar daytoy.
Ti naannayas a pannakaipagna ti kastoy a humanitarian assistance ket maitutop la unay. Papigsaenna ti panggep a nairut a relasion ti United States ken ti pagilian. Agpada nga agnumar iti pagimbagan dagiti dua a nasion ken dagiti kaparangetda iti rehion. Isu a kunaenmi a rumbeng la unay nga ited met ti suporta itoy a ganuat.
Babaen kadagiti kakastoy a humanitarian operations dagiti dua nga armada, agtultuloy met iti panagsisinnukatda kadagiti kapanunotan ken istratehia para iti panagimbagan ti sapasap. Babaen iti panagiinnadal ti ammo iti bileg ti teknolohia ken taktika, ti pannakaipagna dagiti community development projects dakkel la ketdi ti magun-odan daytoy a military exercises. Nupay makuna a military exercises dagitoy, maibilang met a civilian in nature ta saanda met a makipartisipar iti aniaman a tignay a maibusor para iti seguridad ti pagilian. Agserbida laeng dagitoy nga exercises para iti ad-adu pay a wagas iti trening dagiti kameng ti armada ti dua a pagilian.
Namnamaenmi a maipakita laeng koma iti daytoy a balikatan exercises kadagiti umili ti makapnek a civilian-military operation a saan a nalaokan iti combat operation. Ti military trening koma a maragpat ket babaen iti advise and assist, kabayatan maar-aramid ti exercise. Mangidiayada laeng koma iti tulong ken panagdu-as wenno mangilukat ti ridaw para iti panagbalbaliw. Tapno aglupos met ti lugar nga inda tulongan. Babaen iti panagtinnulong, panagsisinnukat ti ammo ken kabaelan, ti panggep daytoy a ganuat ket magun-odan.
Tartarigagayanmi la unay a naballigi koma ti panggep ti ganuat. @
Saturday, February 27, 2010
US-RP Balikatan: Tulong Panagdur-as ti Kaskenan
Tuesday, February 09, 2010
Pananglagip ken ni Carlos Bulosan
Ni Carlos Bulosan ti mabigbigbig a mannurat a Ilokano a nangiyikkis iti sangalubongan ti kasasaad dagiti immuna a nagdappat sadiay America babaen iti semi-autobiographical a sinuratna, “America Is in the Heart.” Iti aldaw ti Setiembre 11, maselebraran ti maika-53rd nga anibersario ti ipapatayna ken malagip kadagiti nagapuananna, lalona unay iti nakaiyanakanna nga ili, ti Binalonan, Pangasinan ken dagiti Ilokano a mangipatpateg kenkuana sadiay Seattle, Washington, USA a nakatayan ken nakaitabonanna. Dagiti sinuratna ket saan a magatadan. Inlamina iti pantok ti panagsuratan ti nagan ni Ilokano, ti Kailokoan, nangruna ti ili a timmaudanna.
Kinuna ni Efipanio San Juan, Jr idi 1999, “Of the million Filipinos who found themselves in the United States in the two decades before and after World War II, Carlos Bulosan, his entire life & works, represents the heroic struggles and sacrifices of the Filipino community as a colonized and an emergent national agency in world history.”
Dagiti sinuratna a “America Is in the Heart” (1946 ), “The Laughter of my Father” manipud iti librona idi 1944 ken naipablaakda iti The New Yorker ken iti Harper’s Bazaar, dagiti koleksion ti dandaniwna a, “Letter from Amerca” (1942), “Chorus from America” (1942), “The Voice Bataan” (1943); dagiti nobelana a “The Cry and the Dedication” a sinuratna idi 1950s ken naipablaak idi 1995 ken ti “The Sound of Falling Light” (1960). Kinomision ni Pres. Franklin Delano Roosevelt idi 1945 a mangsurat iti salaysay (essay) maipapan iti Federal Building ti San Francisco ket pinauloanna iti “Four Freedoms.” Amin dagitoy a sinuratna ket naisangsangayan ken saan a magatadan a putar ni Ilokano a mannurat. Dagitoy a sinuratna a sarita, dandaniw, drama (plays) ken salaysay ket naidulin iti pito a kahon, maysa a folder ken 17 a microfilm reels iti University of Washington Libraries in Seattle, Washington.
Naipatarus iti Iluko idi 1997 ti “America Is in the Heart” babaen iti paulo a “Adda iti Puso ti Amerika” babaen ken ni mabigbigbig a mannurat nga Iluko ken English ken Bucaneg Awardee Manuel Diaz ken impablaak ti Bannawag Magasin. Ni Diaz ket maysa met laeng a patneg nga Ilokanao manipud iti Brgy. Nagsaag, San Manuel, Pangasinan ken agdama a presidente ti Gunglo Dagiti Mannurat nga Ilokano (GUMIL) Pangasinan. Ti pannakaipatarus ti sinurat ni Bulosan ket nangipaay iti inspirasion a nasken nga ipateg dagiti gapuanan ken putar dagiti mannurat nga Ilokano.
Maysa a paset ti nobelana a “America Is in the Heart” ket mabasa a kastoy:"The old world is dying, but a new world is being born. It generates inspiration from the chaos that beats upon us all. The false grandeur and security, the unfulfilled promises and illusory power, the number of the dead and those about to die, will charge the forces of our courage and determination. The old world will die so that the new world will be born with less sacrifice and agony on the living ...”
Napintas ti makapasidduker a pangiladawanna ti nakaay-ay-ay a kasasaad nga immuna a nagdappat, ngem iti laksid dayta a kinarigat, adda pay laeng iti natibker a namnama ti panagbalbaliw ti amin a mangitunda iti arapaap. Pudno la unay daytoy a sinurat a napnoan iti pannakidangadang iti biag ken maawagan iti Literature of Hope and Growth. Iti laksid ti saan a nasayaat a kasasaad, saan a naawan dayta namnama ken panagdur-as dagiti immuna a nagdappat ditoy a deppaar. Ti kinapinget a mangtunton ti kaipananan ti ambision ken panangingato iti sasaaden iti biag ket makuna a ladawan iti kinapinget, kinagagaet ken kinaanus. Isu dayta ti pudno a ladawan ni Ilokano.
“We in America understand the many imperfections of democracy and the malignant disease corroding its very heart. We must be united in the effort to make an America in which our people can find happiness. It is a great wrong that anyone in America, whether he be brown or white, should be illiterate or hungry or miserable." Mabasa pay daytoy a paset ti sinurat.
Dayta a panagiladawan ti gumawgawa iti wayawaya manipud iti inhustisia, exploitation ken oppression. Iti laksid ti USA a lugar ken dadaulo ti demokrasia ken siwawaya a lubong, nakita pay laeng ni Bulosan, nariknana, nagpasaranna ti saan a kompleto a demokrasia. Nakitana ti sakit, nagpasaranna ken imbibiagna dayta a sakit ti gimong. Isu nga inawaganna ti asinoman para iti panagkaykaysa a pannakidangadang.
Daytoy a timek ket iladawanna nga agsapsapul ti kararua iti pannakaadda koma iti nawaya a panagtigtignay ken pannakapasarda iti gimong nga aglaplapusanan iti taraon, lupot, pagnaedan, edukasion ken biag a nawaya ken agbalin a creative a kas badang iti gimong ken humanidad.
Dagiti kakastoy a sinurat ti kasapulan ti gimong a mitsa ti ingpen a panagbalbaliw, namnama ken panagdur-as. Ket dayta a panggep ken ingpen, isu pay laeng ti dangadang iti agdama. Ti biag ket napnoan iti dangadang. Ti biag ket saan a bunga iti kinanam-ay no di ket napnoan iti regget a sumango ken pinget a mangbukkual dagita a bangen ti namnama ken idudur-as.
Ti historical nga experiensa dagiti immuna a nagdappat iti USA ket nagamayan iti kinaganggannaet, naiduma la unay iti lugar a nagtuboan ti kinaasinoda. Iti dayta a kasasaad, iliwenda ti nawaya a panagtignayda, ngem saan a mabalin ta saanda a kabukbukodan ti nakaipadpadanda a gimong. Isu a simmangoda iti ad-adu pay a pannakidangdang. Isu dayta ti nangbukel ken nangpapintek ti kinataoda.
“A truck came and carried some of the men but most of them walked with us on the highway. They were very serious. I glanced at Jose who was talking to three Filipinos ahead of me, and felt something powerful growing inside me. It was new heroism: a feeling of growing a huge life. I walked silently with the men, listening to their angry voices and to the magic of their marching feet…” Kastoy ti pangiladawanna ti padasna a kas obrero ti talon, iti panagburasan ti ubas, asparagus, ken dadduma pay a trabaho ken obra iti talon iti katay-akan ti California.
Literature of hope and growth, kunatayo, ta aniaman a marikriknana, aniaman a pannakidangadang, aniaman a pannubok ken pannakapaay ken saan a mapukaw a ladawan ti kinaaddda latta ti nanama ken panagdur-as. Mariknana dayta a bileg ti ingpen iti kinataona, nga imbilangna a naindaklan iti nagan ti nalawlawa a pannakidangadang iti biag. Ket kas iti talugading ti maysa a mannurat, managpaliiw iti mapaspasamak iti aglawlawna, kadagiti kapulapolna, ti kasasaad, ti biag ken panagbiag ken kangrunaan ti amin ti bagina—no ania ti marikriknana, no ania ti kapanunotanna a mangidur-as ken mangitan-ok dayta a kasasaadna.
Dagitoy a kapanunotan ket saan a laeg, no di ket produktibo a mangitag-ay ti kinaasino. Saan a lapped ti kasasaad no di ket isu pay ti nagbaddekan a mangtunton iti inar-arapaap.
Dayta ni Carlos Bulosan, dayta ni Ilokano, dayta ti puli a panuli ti dur-as ken namnama. Sipapannakkeltayo ta maibilangtayo ditoy a puli, nga iti agdama a panawen, addan isuna nga aggargaraw iti uppat a suli ti lubong, a makita isuna a dadaulo iti pinget ken namnama. Puli a maipagpannakkel. Puli a tinagiben ni Carlos Sampayan Bulosan.
Ni Bulosan ket naipasngay sadiay Binalonan, Pangasinan idi Nobiembre 24, 1913 kadagiti dadduma a sinurat ken masansansan kano a naisurat maipapan iti biagna ken kinaasinona ngem iti baptismal certificate a masarakan sadiay Binalonan ket nakasurat a naipasngay idi Nobiembre 2, 1911. ken natay idi Setiembre 13, 1956 sadiay Seattle, Washington, USA. Setiembre 11 ti indeklara ti konseho municipal a Carlos Bulosan Day iti ilina a Binalonan. Masarakan ti marker a kas pakalaglagipan kenkuana sadiay Brgy. Sto. Nino @


c: text/html

text:
Bosnia ken Herzegovina
Ti Bosnia ken Herzegovina (Bosnio, Kroata, Serbio: Bosna i Hercegovina / БocHa и XepцeroBиHa [bôsna i xěrt͡seɡoʋina]), sagpaminsan pay a tinawtawagan iti Bosnia-Herzegovina (BiH), ken, iti ababa, masansan nga impormal nga ammo a kas Bosnia, ket ti pagilian idiay Akin-abagatan a daya nga Europa a mabirukan idiay Peninsula Balkano. Ti kapitoliona ket ti Sarajevo ken isu pay ti kadakkelan a siudadna. Bineddengan babaen ti Kroasia iti amianan, laud, ken abagatan; ti Serbia iti daya; ti Montenegro iti abagatan a daya; ken ti Baybay Adriatiko iti abagatan, ken agraman daytoy iti aplaya iti 20 kilometro (12 milia) a kaatiddog a mangpalikmut ti siudad ti Neum. Kabambantayan tilanga ti daga ti tengnga ken akindaya a kaunegan ti ti heograpia ti pagilian, iti amianan laud ket katurodan bassit, ken ti amianan a daya ket kaaduan a nadalumpinas a daga. Ti kaunegan a daga ket dakdakkel a rehion ken addaan iti moderado a kontinental a klima, nga addaan kadagit inapudot a kalgaw ken dagiti nalamiis ken nakaro iti niebe a panaglalam-ek. Ti akin-abagatan nga ungto ti pagilian ket addaan iti Mediteraneo a klima ken naranas a topograpia.
Dagiti nagibasaran[urnosen | urnosen ti taudan]
- ^ "Census of population, households and dwellings in Bosnia and Herzegovina, 2013: Final results" (PDF). Agency for Statistics of Bosnia and Herzegovina. Hunio 2016. Naala idi 1 Hulio 2016.
- ^ CIA.
- ^ "Bosnia releases disputed census results". Politico. 1 Hulio 2016. Naala idi 1 Hulio 2016.
- ^ a b "Report for Selected Countries and Subjects".
- ^ a b "Bosnia and Herzegovina". International Monetary Fund. Naala idi 5 Oktubre 2015.
- ^ "Distribution of family income – Gini index". The World Factbook. CIA. Naala idi 1 Septiembre 2009.
- ^ "Human Development Report 2015" (PDF). United Nations. 2015. Naala idi 14 Disiembre 2015.
Dagiti akinruar a silpo[urnosen | urnosen ti taudan]
Midia a mainaig iti Bosnia ken Herzegovina iti Wikimedia Commons
Pakaammo ti panagbiahe idiay Bosnia ken Herzegovina manipud iti Wikivoyage (iti Ingles)
- Bosnia ken Herzegovina
- Dagiti pagilian ti Baybay Mediteraneo
- Dagiti pagilian idiay Europa
- Dagiti pederal a republika
- Dagiti estado a kameng ti Kappon para iti Mediteraneo
- Dagiti pagilian ken teritorio nga agsasao ti Serbo-Kroata
- Dagiti Eslabo a pagilian ken teritorio
- Dagiti estado a kameng ti Nagkaykaysa a Pagpagilian

robotstxt: allowed

filter: keep


text:
ADOPTED SON OF VIGAN CITY. Binisita ni Dr. Richard Engelhardt, mentor ti World Heritage Culture, ni Gov. Luis “Chavit” Singson iti pagtaenganna iti Baluarte, Vigan idi Oktubre 5. Kadua ni Dr. Engelhardt dagiti World Heritage Sites Managers in the Philippines. Indeklara ti siudad ti Vigan ni Dr. Engelhardt kas adopted son gapu iti agtultuloy a suportana iti kakaisuna a World Heritage City iti Pilipinas. (teksto:Mancielto S. Tacadena/ladawan:Dante Tacata)
You are here: Home › Archive › Media › Banner Photo › ADOPTED SON OF VIGAN CITY


text:
VIGAN CITY – Naikalawa ti bileg dagiti local civil registrars a mangkorehir kadagiti biddut iti sertipiko ti nakayanakanan mainaig iti birth date ken gender nga awanen ti pammilin nga aggapu iti korte.
Iti phone interview ti Tawid News ken ni Susan Ancheta, city civil registrar ditoy, kinunana a pinirmaanen ni Presidente Benigno S. Aquino III idi Agosto 12 ti Republic Act 10172 a mangikalawa iti bileg dagiti lokal a civil registrars a mangatur kadagiti biddut iti petsa ti pannakayanak ken gender kadagiti birth certificates a saanen a kasapulan ti pammilin manipud iti korte.
Inamendaran ti nasao a linteg ti Republic Act 9048 wenno Clerical Error Law a naipasa idi 2001 a nangted iti otorisasion kadagiti local civil registrars a mangkorehir iti clerical errors iti maysa nga entry iti first name wenno nickname ti maysa a tao nga awan ti bilin ti korte.
Impalubos ti RA 9048 ti panangkorehir dagiti local civil registrars kadagiti clerical wenno typographical errors iti dokumento ti civil registry, malaksid kadagiti panangkorehir iti panagbaliw iti sex, tawen, nasionalidad ken estado ti maysa a tao.
Inamendaran ti RA 9048 dagiti Artikulo 376 ken 412 ti Civil Code of the Philippines a mangiparit iti pannakabaliw ti nagan wenno surname ti maysa a tao, wenno aniaman a panangatur iti entry iti civil register nga awan ti bilin ti korte.
Sakbayna, sangkadagadag ni Quezon City Registrar Ramon Matabang, presidente ti Civil Registrars for Reforms, kadagiti agilinlinteg ti pananganamongda iti bicameral conference ti consolidation ti Senate Bill 3113 ken ti House Bill 4530 a mangted iti nalawlawa a bileg kadagiti city ken municipal civil registrars a mangkorehir kadagiti biddut iti date of birth wenno sex ti maysa a tao nga awanen ti bilin manipud iti korte.
“Nasken a makorehir a dagus aniaman a biddut nga entry iti birth certificate agsipud ta napateg unay daytoy a dokumento a sapulen ti gobierno kadagiti opisial a transaksion,” nakuna ni Matabang.
Intuding pay ti kabarbaro a linteg a maipan dagiti makolekta ti city wenno municipal civil registrar wenno consul general a pagbayad para kadagiti koreksion iti birth certificate iti pundo ti maseknan a Local Civil Registry Office wenno iti Opisina ti Consul General a maaramat para iti modernisasion ti opisina wenno panangiyemplo iti kabarbaro a empleado ken iti pannakagatang dagiti supplies, kas maibatay kadagiti paglintegan ti accounting ken auditing ti gobierno.
Kinuna ni Ancheta nga iyur-urayda pay ti implementing rules and regulations para iti naan-anay a panangiyimplementarda iti nasao a linteg.#


text:
SUYO, Ilocos Sur – Inaresto ti nagtipon a bunggoy ti kapolisan ti top 1 most wanted person ditoy nga ili, idi aldaw ti Agosto 16.
Nabigbig ti natiliw a ni Lolito Pascua y Lopez, 56, balo, drayber, ken residente iti Barangay Uso, ditoy met laeng nga ili.
Imet dagiti kameng ti PIDMB, Ilocos Sur PPO ken Suyo Police Station idi inarestoda ni Pascua ti warrant of arrest nga inyisio ni Judge Mario Anacleto M. Bañez ti Regional Trial Court, Branch 25, Tagudin, Ilocos Sur a napetsaan iti Agosto 15, 2017.
Sumangsango ni Pascua iti syndicated and large scale illegal recruitment a nai-docket iti babaen ti Criminal Case No. 1670-T.
Awan ti nairekomenda a piansa ni Pascua.#


text:
SAN JUAN, La Union – Tallo a lallaki ti tiniliw dagiti polis idi awan ti maipakitada a dokumento dagiti ibiaheda natablon a kayo itay nabiit.
Naaresto da Efren Reyes y Punzalan, 31, residente iti Camilo Osias, Balaoan, La Union ken driver ti Isuzu Elf, Romeo Blanco Jr., 30, ken Anthony Directo, 24, agpada a residente ti Barangay Cabua-an, Balaoan idinto a kinumpiska dagiti polis ti 92 pedaso a mahogany a lumber a naikarga iti luganda.
Segun iti report, sinitar dagiti polis dagiti suspetsa gapu ta awan ti silaw ken plate number ti luganda nga imparadada iti asideg ti tiendaan publiko ditoy.
Mapapati nga awan ti maipakita dagiti suspetsa a dokumento iti pannakaibiahe dagiti kayo.
Maipaima iti DENR ken CENRO dagiti na-impound a lugan ken kaykayo.#


text:
VIGAN CITY – Dua a babbai ti inaresto dagiti polis iti nagsaruno nga operasionda maikontra iti maiparparit nga agas ditoy siudad.
Tiniliw ti alert team ti polis ditoy da Lydia Alipa, 41, naasawaan, residente iti Zone 6, Bantay, Ilocos Sur ken ni Joy de Guzman, 38, balasang, taga-San Jose, Candon City ngem temporario nga agnaed iti Barangay 8 ditoy.
Iti immuna nga operasion, agpatpatrulia ti alert team nga indauluan ni SPO1 Avelino Ramos iti Rizal Street idi masalawda ti suspetsa a suspetsosa ti tignayna.
Nasiputan dagiti polis nga adda intinnag ti suspetsa iti kalsada ket nasukalanda a maysa a plastic sachet a a naglaon iti agdagsen iti .1 gramo a mapapati a shabu.
Natiliw met ni Guzman iti Escribano Street, Barangay 8 ditoy iti buy-bust operation nga inwayat ti polis ti siudad a nagpammarangan ni PO1 Martin Somera a kas buyer.
Nakumpiska iti suspetsa ti plastic sachet nga agdagsen iti .1 gramo ken P300 marked money.#


text:
Sangalubongan a Pagalagadan a Numero ti Libro
Ti Sangalubongan a Pagalagadan a Numero ti Libro (Ingles: International Standard Book Number) naidumduma a kumersyal a numero[1] ti pinagilasin ti libro a naibasar iti 9 a numero iti Pagalagadan a Panag-numero iti Libro (Ingles: Standard Book Numbering (SBN)) nga inaramid ni Gordon Foster, nga isu ket maysa a maestro idiay Trinity a Kolehio idiay Dublin.
Dagiti nagibasaran[urnosen | urnosen ti taudan]
- ^ Adda met dagiti agipablaak nga agikabil iti ISBN iti adu ket maysa a titulo — a kas ti immuna a libro iti The Ultimate Alphabet ken The Ultimate Alphabet Workbook agpadpadada amin iti ISBN da, 0-8050-0076-3. Adda met dagiti libro nga addaan ti sabsabali da nga dagiti ISBN: Ti Aleman, ti maikadua nga edision a pagsasao ti Emil und die Detektive ket adda ISBN na a 87-23-90157-8 (Dinamarka), 0-8219-1069-8 (Estados Unidos), 91-21-15628-X (Suésia), 0-85048-548-7 (Inglatera) ken 3-12-675495-3 (Alemania).


text:
Lake Sebu, Abagatan a Cotabato
Ti Lake Sebu ket maysa a primera klase nga ili iti probinsia ti Abagatan a Cotabato iti Filipinas.
Dagiti baranggay[urnosen | urnosen ti taudan]
Ti Lake Sebu ket nabingbingay a politikal iti 19 a barbaranggay.[2]
- Bacdulong
- Denlag
- Halilan
- Hanoon
- Klubi
- Lake Lahit
- Lamcade
- Lamdalag
- Lamfugon
- Lamlahak
- Lower Maculan
- Luhib
- Ned
- Poblacion
- Siluton
- Talisay
- Takunel
- Upper Maculan
- Tasiman
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Abagatan a Cotabato". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Abagatan a Cotabato". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Datu Abdullah Sangki, Maguindanao
Ti Datu Abdullah Sangki ket maysa nga ili iti probinsia ti Maguindanao iti Filipinas.
Dagiti baranggay[urnosen | urnosen ti taudan]
Ti Datu Abdullah Sangki ket nabingbingay a politikal kadagiti 10 a barbaranggay.[2]
- Banaba
- Dimampao
- Guinibon
- Kaya-kaya
- Maganoy
- Mao
- Maranding
- Sugadol
- Talisawa
- Tukanolocong (Tukanologong)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Maguindanao". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Maguindanao". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Sarita ni Arnold Reyes
Maikawalo a Paset
KINSE minutosen a naka-mulengleng ni Rudy iti monitor ngem dina mabukel ti editorial ti pagiwarnak para iti sumuno a lawas. Kasla blangko ti panunotna. Namin-anon a binurana dagiti inrugina nga immuna a parapo.
Iniddep ni Rudy ti kom-piuter. Pinagsinanggalana dagiti ramayna iti likud ti ulona sa nagliad iti tugawna idinto a minulmolan ti panunotna dagiti impormasion a nasa-gapna iti napalabas a maka-lawas.
Nakapatangnan ti doktor a nangautopsia ken ni Cito. Pinaneknekan daytoy a natangken a banag ti naka-gapu iti sugat ti ulo ni Cito. Ngem nupay kinuna ti doktor a posible nga awanen ti puot ni Cito idi nanabsuok iti bubon, awan duadua a panna-kalmes ti puon ti ipapatayna.
Inannugot ti doktor a posible a napalek ni Cito ngem kinunana nga ad-adda a patienna a nabaliktad daytoy gapu iti nakaro a bartekna ket naitupa ti likud ti ulona iti iking ti lusob sa nanabsuok iti bubon. No napalek ni Cito, apay nga awan ti nasarakan dagiti inbestigador a daradara a kayo wenno tubo wenno aniaman a natangken a banag iti asideg ti bubon? sinaludsod pay ti doktor.
Immanges iti nauneg ni Rudy idinto a naapirasna ti mangrugin nga agtubo a barbasna. Adda lohika ti palawag ti doktor a nangautopsia ken ni Cito. No adda foul play iti pannakatay ni Cito, ania ti motibo?
Idi naireport a nalmes ni Cito, pinagsiput ni Rudy ni Andy no ania ti tignay da Mikong ken ni Dante agsipud ta dagitoy ti kabarkada ni Cito. Iti panirigan ni Rudy, no pudno ti suspetsana a napapatay ni Cito, posible nga adda laeng nga umar-arubayan ti pimmatay, agsipsiput met iti aniaman a nakadidillaw a garaw, nangruna iti panagimbestiga dagiti polis no adda suspetsada a foul play iti pannakatay ni Cito. Ngem idi agsaludsod ken ni Andy maipapan kada Mikong ken Dante, insungbat daytoy a daydi laengen malem a pannakalabasna kadakuada iti tianggi nga umin-inom ti kaudian a panagkuyogda. Impadamag pay ni Andy nga iti bisperas ti tabon ni Cito, bayat ti panaggiinom da Mikong ken sumagmamano a kalugaranda, naisalpika ni Mikong a nagku-kuyogda kada Cito ken Dante iti daydi a rabii ket nupay nakainom daytoy, saan a kasta ti kabartekna tapno matinnag iti bubon a nakalmesanna.
Pagammuan, napaunnat ni Rudy iti tugawna idi immapay iti panunotna ti resulta iti maikadua a panagsawar da Hepe dela Cuadra ngem awan ti nasarakanda a selpon ni Papangna iti aglawlaw ti nakapasamakan ti krimen. Kellaat a napasanamtek. Posible nga adda pay laeng ti selpon iti ikut ti kriminal!
Timmawag ni Rudy ken ni Ulitegna a Cilin. Dinamagna no ammo daytoy ti numero ti selpon ni Papangna.
“Diak kabisado,” insungbat ti ulitegna. “Agurayka ta damagek ken ni antim.”
Madamdama, simmungbat ni antina. Inted daytoy ti numero ti selpon ni Papangna.
Minulenglengan ni Rudy ti numero nga insuratna. Apay a dina napanunot dayta idi kapatpatay di amana? No adda ti selpon iti ikut ti maysa kadagiti pimmatay iti amana, dakkel koma ti posibilidad a simmungbat daytoy.
Kalpasan nga inkabil ni Rudy ti numero ti selpon di amana iti phonebook ti selponna, tinawaganna ti numero.
Nagtibbayo ti barukong ni Rudy idi nangegna ti kiriring manipud iti bangir a linia. No kasta, agpayso ti suspetsana nga adda ti selpon ni Papangna iti ikut ti kriminal!
Ngem nagtalinaed ti bangir a linia a sikiririring. Nangegna laengen ti boses nga agkunkuna: sori, the number you dialed can not be reached.
Inulit ni Rudy ti timmawag. Nagkiriring manen iti bangir a linia. Madamdama, nangegna ti naumbi a boses a nagkuna: Ikaw ba ito, Mark, honey?”
(Maituloyto)


text:
Ababa a sarita ni Dexter Marin Fabito
AD-ADDA nga inirutan ni Teody Guerrero ti putan ti Magnum 357 idinto a nakaturong dagiti kumilaw a matana iti balay ni Narlon Aguinaldo. Dina ikaskaso dagiti sumanengseng a lamok iti naglemmenganna iti likud dagiti naintar a santan iti igid ti nalipatanen ti politiko a kalsada.
Binulodna ti paltog ken ni Sebastian “Sabas” Manakep a kompadrena a taga-Pamplona. Gloc 9 ti kayat nga ipabulod ni kompadrena ngem kinaykayatna daytoy iggemna ita a panggudas ken ni Narlon a nangpaltog iti daydi buridekna nasuroken a makatawen ti napalabas. Nabiit pay idi a nagturpos daydi barona iti kinainhiniero.
MORE


text:
Pagsasao nga Ilokano
Ti Ilokano (wenno Iloko, Iluko, mabalin met nga Ilocano) ket maysa kadagiti kangrunaan a pagsasao ken ti maikatlo a kadakkelan ti bilang ti patneng nga agsasao iti Filipinas.
Mairaman ti Ilokano iti pamilia ti Sasao nga Austronesio a nagpuonan dagiti pagsasao kadagiti puro iti Pasipiko ken Akin-abagatan a daya nga Asia. Kabagian ti Ilokano dagiti nadumaduma a dildila kas iti Bahasa Indonesia, Bahasa Melayu, Maori, Fijiano, Hawayano, Malagasi, Samoano, Tahitiano, Chamorro, Tetum, ken Paiwan. Daytoy ket asideg a kabagian dagiti dadduma a sasao nga Austronesio iti Akin-amianan a Luzon, ken addaan bassit iti agsinnaranay a pannakaawat iti pagsasao a Balangao ken dagiti akindaya a dialekto ti pagsasao a Bontoc.[6]
Adu a paset ti lubong, a napanan ken pagnanaedan dagiti Ilokano, ti pakasarakan met iti dakkel a porsiento dagiti agsasao iti Ilokano, kas kadagiti estado ti Hawaii ken California iti Estados Unidos.
Idi Septiembre 2012, inpasa ti probinsia ti La Union ti maysa nga ordinansia a mangbigbig iti Ilokano a kas maysa nga opisial a pagsasao ti probinsia a kakuyogna ti Filipino ken Ingles a kas dagiti nailian ken opisial a pagsasao ti Filipinas. Daytoy ti immuna a probinsia idiay Filipinas a nangipasa ti maysa nga ordinansia a mangprotekta ken mangpadur-as iti patneng a pasasao, urayno adda dagiti sabali a pagsasao a naisasao iti probinsia ti La Union a mairaman ti Pangasinan ken Kankanaey.[3]
Dagiti linaon
Iloko ken Ilokano[urnosen | urnosen ti taudan]
Ti awag wenno termino nga "Iloko" ken "Ilokano" ket awan paggidiatanna no ti pagsasao ti madakdakamat. Ti laeng pagdumaanna ket no dakamaten ti sao wenno pagsasao ken ti tao nga agsasao wenno agus-usar iti pagsasao (kas patneng wenno natibo nga agsasao). Kadawyan nga Iloko ti awag iti sao wenno pagsasao, ket Ilokano met no iti tao. Nupay kasta, gagangayen a maawagan a kas Ilokano ti agpada a tao ken pasasao. Kaaduan no di man amin a natibo nga agsasao wenno agar-aramat iti daytoy a pagsasao ket awaganda iti Ilokano.
Pannakaidasig ken dialekto[urnosen | urnosen ti taudan]
Ti Ilokano ket isu ti kakaisuna a sanga ti pamilia lingguistika a Kordiliera ti Filipinas, maibilang nga inauna wenno kabaketan kadagiti pagsasao iti amianan. Kakabsatna ti Pangasinense, Ibanag ken dagiti nadumaduma a pagsasao iti kabambantayan ti Kordiliera. Daytoy ket naisasao a kas patneng a pagsasao babaen dagiti pito a riwriw a tattao.
Daytoy ti pagsasao a kangrunaan nga aramat (lingua franca) ti agarup nga isu amin a pakabuklan ti Amianan a Luzon, nangruna iti Rehion ti Ilocos, iti Tanap ti Cagayan ken iti adu a paset ti Abra, Pangasinan, ken Zambales. Adu met ti agsasao iti Ilokano iti Nueva Ecija, Tarlac, Mindoro ken iti dadduma a probinsia iti Mindanao. Naisasao pay daytpy a kas maikadua a pagsasao babaen dagiti ad-adu ngem dua a riwriw a patneng nga agsasao iti Pangasinan, Ibanag, Ibatan, ken dagiti dadduma pay a pagsasao iti Akin-amianan a Luzon.[7]
Dua ti makuna a dialekto ti Ilokano: ti maawagan iti “Umamianan” wenno “nauneg nga Ilokano,” pagsasao dagiti taga-Ilokos, ken ti “Umabagatan,” a kaaduan a pagsasao dagiti adda iti probinsia ti La Union ken Pangasinan. Agassideg ketdi dagitoy a dialekto. Bassit ti pagdumaanda, ti laeng panangibalikas iti letra nga e.
Maysa laeng ti balikasna daytoy a letra para kadagiti "umamianan"—nakalukat, tengnga’t-sango, ken di nabukel a bokal. Dagiti met "umabagatan" ket dua ti balikasna. Kas kadagiti "umamianan," no ti sao ket ganggannaet ti naggapuananna, wenno nakarikep, ket impalikud, ken di nabukel a bokal, no ti agsarita ket patneng nga Ilokano. Daytoy a panangibalikas ket naiseknan iti pagsasao dagiti sabsabali kas iti Pangasinense ken Kankanaey.
Saan ketdi a madlaw unay dagitoy a naggidiatan kadagiti talaga a patneng nga Ilokano iti man abagatan wenno abagatan nga Ilocos. Madlaw laeng ti naiduma a panangibalikas iti e kadagiti saan a patneng nga Ilokano wenno dagiti nasanay iti Tagalog wenno Ingles a saan unayen nga agsasao iti Ilokano. Wenno dagiti nakasursuro iti Ilokano a saan a natibo nga Ilokano (kas pagarigan maysa a natibo a Tagalog wenno Bisayano a nakasursuro nga agsao iti Ilokano).
Dagiti patneng nga Ilokano ken umiiloko, maymaysa ti panangisaoda iti letra e kadagiti balikas a kas koma "wen," "met," "bedbed," "ilem," "isem," "panagem," "nakem," "timel," "belleng," "aweng," "palileng," "baket," "ubet," "gawed," "kerret," "siket," "lengleng" "alimuteng," "alsem," "pekkel," "kuribetbet," "pamulinawen" ken dadduma pay.
Sistema ti panagsurat[urnosen | urnosen ti taudan]
Moderno nga alpabeto[urnosen | urnosen ti taudan]
Ti moderno nga Alpabeto nga Ilokano ket buklen dagiti 28 a letra. Ti umuna a bingay ket buklen dagiti duapulo a letra ti Abakada Ilokana ken ti maikadua a bingay ket buklen dagiti walo a letra a nabulod manipud iti pagsasao nga Espaniol ken Ingles.[8]
Dagiti duapulo ket walo a letra a mangbukel ti Alpabeto nga Ilokano: Aa Bb Cc Dd Ee Ff Gg Hh Ii Jj Kk Ll Mm Nn Ññ NGng Oo Pp Qq Rr Ss Tt Uu Vv Ww Xx Yy Zz
Dagiti duapulo a letra a mangbukel ti Abakada Ilokana: a, ba, ka, da, e, ga, ha, i, la, ma, na, nga, o, pa, ra, sa, ta, u, wa (ua), ya (ia)
Dagiti walo a letra a nabulod manipud iti pagsasao nga Espaniol ken Ingles: Cc Ff Jj Ññ Qq Vv Xx Zz
Sakbay ti kolonia[urnosen | urnosen ti taudan]
Amin dagiti klase ni Ilokano iti sakbay ti kolonia ket nagsuratda iti sistema ti silabiko sakbay ti isasangpet dagiti Europeano. Inus-usarda ti sistema a naitermino a kas maysa nga abugida, wenno alpasilabario. Daytoy idi ket kapada dagiti sinuratan ti Tagalog ken Pangasinan, nga iti tunggal karakter ket nangirepesenta iti panagsasaruno iti konsonante-bokal, wenno iti pangyababaan iti Ingles iti CV (consonant-vowel). Ti bersion ti Iloknao, nupay kasta, ket isu idi ti immuna a nangidesignado kadagiti koda a konsonante nga agraman iti marka ti diakritiko – ti krus wenno virama – a naipakita iti Doctrina Cristiana ti 1621, ti maysa kadagiti kasapaan a nabatbati a pablaak iti Ilokano. Sakbay ti pananginayon ti virama, awan idi ti waya dagiti mannurat a mangidesignado kadagiti koda a konsonante. Dagiti met agbasbasa ket pugtuanda no ti bokal ket mabasa wenno saan, gapu kadagiti bokal ti"e" ken "i" ket mabalinda a maipasinnukat, kas pagarigan dagiti letra ti "o" ken "u" para iti "tendera" ken tindira".
Moderno[urnosen | urnosen ti taudan]
Kadagiti nabiit a panawen, adda metten dagiti dua a sistema a naus-usar: Ti sistema ti "Espaniol" ken ti sistema ti Tagalog "Tagalog". Iti sistema ti Espanol, dagiti balikas a nagtaud iti Espaniol ket intalinaayda dagiti pannakailetrada. Dagiti met patneng a balikas, ket naitunos kadagiti alagaden ti panangiletra ti Espaniol. Ita met nga aldawen, dagiti laeng lallakayen a kaputotan ni Ilokano ti agus-usar iti sistema ti Espaniol.
Iti sistema a naibatay iti Tagalog, ad-adu iti pannakaisurat ti ponema iti letra, ken nasaysayaat a mangipaltiing ti pudno a pannakaibalikas ti balikas.[9] Dagiti letra ti ng ket buklen ti digrapo ken maibilang a kas bugbugtong a letra, ken sarunuenna ti n iti alpabeto. Kas resulta, ti numo ket agparang sakbay ti ngalngal kadagiti barbaro a diksionario. Dagiti balikas iti ganganaet a nagtaudan, ken kaaduan kadagiti nagtaud manipud iti Espaniol, ket nasken a mabaliwan iti pannakailetra tapno nasaysayaat iti pannakaipaltiingna iti ponolohia ti Ilokano. Dagiti balikas a nagtaud iti Ingles ket mabalin wenno saan a mabalin a maitunos iti daytoy nga ortograpia. Ti nangruna a pagarigan nga agus-usar iti daytoy a sistema ket ti linawas a magasin ti Bannawag.
Dagiti wadan dagiti dua a sistema[urnosen | urnosen ti taudan]
Ti sumaganad ket dagiti dua a bersion ti kararag ti Amami. Ti adda iti kanigid ket naisurat iti ortograpia a naibatay iti Espaniol, bayat nga ti adda iti kanawan ket agus-usar iti sistema a naibatay iti Tagalog.
Ti Ilokano ken edukasion[urnosen | urnosen ti taudan]
Iti pannakaisayankat ti sistema ti bilingual nga edukasion ti Espaniol iti 1897, ti Ilokano, ken maikuyog dagiti pito a nangruna a pagsasao (dagiti addaan iti saan a basbassit ngem maysa a riwriw nga agsasao), ket naipalubos idi a kas panangisuro aginggana iti maikadua a grado. Daytoy ket bigbigen babaen ti Komision iti Pagsasao a Filipino a kas maysa kadagiti kangrunaan a pagsasao iti Filipinas.[10] Babaen iti batay-linteg, ti Ilokano ket maysa a katakunaynay nga opisial a pagsasao kadagiti rehion a nakaisasaoanna ken agserbi a kas katakunaynay a panangisuro kadagita a lugar.[11]
Kadagiti napalabas a tawen, ti tignay iti Akinbaba ken Akinngato a Kamara iti Kongreso ket nagiyunay-unay para iti panagusar iti nakayanakan a pagsasao a kas panangisuro aginggana iti maikanem a grado.[12][13]
Dagiti nagibasaran[urnosen | urnosen ti taudan]
- ^ Mikael Parkvall, "Världens 100 största språk 2007" (Dagiti 100 a Kadakkelan a Pagsasao iti Lubong idi 2007), iti Nationalencyklopedin
- ^ Senso ti Filipinas, 2000. Tabla 11. Sangkabalayan a Populasion babaen ti Etnisidad Sekso ken Rehion: 2000
- ^ a b Elias, Jun (Septiembre 19, 2012). "Iloko La Union's official language". Philippine Star. Naala idi Septiembre 24, 2012.
- ^ Hammarström, Harald; Forkel, Robert; Haspelmath, Martin, dagiti ed. (2017). "Iloko". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
- ^ Ethnologue. "Language Map of Northern Philippines". ethnologue.com. Ethnologue. Naala idi 7 Disiembre 2015.
- ^ Lewis (2013). Ethnologue Languages of the World. Naala manipud iti:http://www.ethnologue.com/language/ebk
- ^ Rubino, Carl Ralph Galvez (2000). "Pagsasao nga Ilokano". Ilocano Dictionary and Grammar: Ilocano-English, English-Ilocano. University of Hawaiʻi Press. ISBN 978-0-8248-2088-6.
- ^ Komisyon sa Wikang Filipino (2012). Tarabay iti Ortograpia ti Pagsasao nga Ilokano. Komisyon sa Wikang Filipino: ISBN 978-971-0910-362.
- ^ Nupay kasta, adda met dagiti saan amairaman. Iti kasumbangirna ket agpayso met para iti bokal ti /u/ nga adda met dagiti dua a representasion kadagiti patneng a balikas. Ti bokal ti /u/ ket maisurat iti o no agparang iti maudi a silaba ti balikas wenno iti ramut, kas pagarigan ti kitaemonto /ki.ta.e.mun.tu/. Iti pay maipatinayon, ti e ket mangirepresenta kadagiti dua a bokal iti akin-abagatan a dialekto: ti [ɛ] ken ti [].
- ^ Panfilio D. Catacataca (Abril 30, 2015). "The Commission on the Filipino Language". ncca.gov.ph. National Comission for Culture and the Arts. Naala idi 7 Disiembre 2015.
- ^ 1987 Constitution of the Republic of the Philippines, thecorpusjuris.com (Article XIV, Section 7)
- ^ Congress of the Philippines (Mayo 15, 2013). "Republic Act No. 10533". ncca.gov.ph. Goverment of the Philippines. Naala idi 7 Disiembre 2015.
- ^ Delon Porcalla (Mayo 16, 2013). "K-12 for all, use of mother tongue now law". www.philstar.com. The Philippine Star. Naala idi 7 Disiembre 2015.


text:
Ni Erineo Saquilayan Maliksi (naiyanak idi Marso 25, 1938 idiay Imus, Cavite) ket maysa a politiko a Pilipino. Isu ti agdama a kongregista manipud iti Maikatlo a Kongresional a Distrito ti Cavite, ken ammo pay a kas ti Maymaysa a Distrito ti Imus. Isu ket nagserbi a kas Gobernador ti Probinsia ti Cavite manipud idi Hunio 30, 2001 aginggana idi Hunio 30, 2010. Isu ket ammo a kas ni Ayong babaen dagiti makaammo kaniana, asawana ni Olivia L. Maliksi ken ama ti Mayor ti Imus a ni Manny L. Maliksi.
Isu ket nagturpos iti elementaria nga edukasion idiay Eskuela ti Elementaria ti Anabu II idiay Imus idi 1951, ken nagturpos ti sekondaria nga edukasion idiay Akademia Del Pilar, idiay met laeng Imus, idi 1955. Idi 1969, ni Erineo ket nagturpos manipud idiay Unibersidad ti Daya, ken nakagun-od iti Titulo ti grado ti Siensia politika.


text:
Sunday, March 30, 2014
GRADUATION DAGITI PAGADALAN TI CABUGAO, NAILEPPAS ITI MARSO 28
Cabugao, Ilocos Sur – Naaramid ti Closing Exercises ti amin a pageskuelaan ti Cabugao DepEd District idi Marso 28, 2014 babaen iti Tema: “Hindi Natitinag ang Pusong Pilipino”.
Maibatay iti eskediul a binukel ti Cabugao DepEd District nga idauluan ni Mrs. Helen V. Siruno, Public Schools District Supervisor, dagiti sumaganad ti naipaulog nga eskediul ti bigat ti Marso 28, 2014: Aragan Elementary School, Arnap ES, Sisim ES, Catucdaan ES, Carusipan ES, ken ti Namruangan ES iti bigat ti Marso 28, 2014.
Naaramid met ti Closing Exercises iti malem iti dayta nga aldaw ti Sagayaden Elementary School, Maradodon ES/Caset Primary School, Pug-os ES, Nagsantaan Primary School ken ti Dardarat ES.
Kadagiti nasao nga eskediul, kangrunaan a nangibagi ti LGU-Cabugao iti nasao a Graduation Ceremonies kadagiti nadakamat a pageskuelaan ket da SB Member Dr. Jemaima S. Tan-Yee, Committee Chair on Education ken ni SB Member Josefina S. Vallejo.
Kabayatanna, kinablaawan ni Mayor Edgardo “Ediboy” S. Cobangbang, Jr. dagiti amin a nagturpos, nagannak/Guardians, mangisursuro, Guest Speakers, bisita ken dagiti amin a nangimatang iti panaggradduar dagiti ub-ubbing iti elementaria kadayta nga aldaw.
Anag ti Mensahena iti agtultuloy koma a panangtarabay dagiti nagannak kadagiti annakda a nagturpos a mangituloy iti adalda iti nangatngato a benneg tapno sumayaat ti biagda ken mainayonda manen nga agbalin a responsable nga umili ti Cabugao, Ilocos Sur.
Kinablaawanna met dagiti mangisursuro a katulongan dagiti nagannak kasta met dagiti Guest Speakers a nangted ti inspirasion ken kaaduan kadagitoy ti patanor dagita a pagadalan. Inulit ni Mayor Ediboy nga impalagip iti pannakaimarka koma ti nagan dagiti Guest Speakers iti likudan ti entablado dagiti pageskuelaan tapno maipamatmat a patanorda iti dayta a pageskuelaan ken pagwadan dagiti sumarsaruno a tukad ti agad-adal nga ubbing.
Kadua ti Ama ti Ili ti kapisi ti pusona a nangipaay kadagiti Gold Medals/Medal for the Best Achiever of the Year nga insagut ti Pamiliana kadagitoy a nakagun-od ti pammadayaw a nagturpos kadagita a nadakamat a pageskuelaan.
Mainayon met a naited ti Pammadayaw kadagiti nakagun-od a nagturpos dagiti Medalia/dadduma pay a pammigbig a naited kadagiti naggraduar nga indauluan da Governor Ryan Luis V. Singson, Vice Mayor Deogracias Jose Victorino “DJ” H. Savellano kadagiti Donors a nagited kadagitoy.
Nangipaay met ti Confirmation of Graduates kadagiti nagturpos ni Public Schools District Supervisor Helen V. Siruno. Paset pay iti Graduation Ceremonies ti Reading of the Message of the DepEd Secretary, Bro. Armin A. Luistro, FSC. # (Web In-Action)
Posted by Bayan ng Cabugao, Ilocos Sur at 10:47 AM 0 comments
Friday, March 28, 2014
CLOSING EXERCISES TI MARSO 27, INDAULUAN TI CABUGAO SOUTH KEN NORTH CS
Cabugao, Ilocos Sur – Naaramid ti Closing Exercises ti 14 a pageskuelaan ti Cabugao DepEd District idi Marso 27, 2014 nga indauluan dagiti dadakkel a pageskuelaan ti Elementaria iti Poblasion kas iti Cabugao South Central School ken iti Cabugao North Central School babaen iti sangsangkamaysa a Tema: “Hindi Natitinag ang Pusong Pilipino”.
Maibatay iti eskediul a binukel ti Cabugao DepEd District nga idauluan ni Mrs. Helen V. Siruno, Public Schools District Supervisor, immuna a naangay ti Closing Exercises iti Cabugao South Central School a nangrugi iti 6:30 A.M.; naggiddan ti Bungro Elementary School ken ti Recognition Day ti Cabugao North Central School iti 7:00 A.M.; naggiddan met iti eskediul ti Salomague Elementary School ken ti Daclapan Elementary School; simmaganad ti Sabang Elementary School ken nangrugi iti 8:00 A.M.; naggiddan met ti Cuantacla Elementary School ken ti Salapasap Elementary School iti 8:30 A.M. ken 9:00 A.M. met ti rugi ti Nagsincaoan Elementary School.
Kangrunaan a nangited ti Confirmation of Graduates dagiti nagturpos da Mrs. Helen V. Siruno, Public Schools District Supervisor ken ni Mr. Rodel P. Suniega, Principal 1 ti Turod Elementary School kadagitoy a pagadalan a kagiddan ti itutulongda a nangited kadagiti Certificates kadagiti nagturpos ken panagmensahe ti District Supervisor.
Kadagiti nasao nga eskediul, kangrunaan a nangibagi ti LGU-Cabugao iti nasao a Graduation Ceremonies kadagiti nadakamat a pageskuelaan ket da SB Member Dr. Jemaima S. Tan-Yee, Committee Chair on Education, SB Member Josefina S. Vallejo ken ni SB Member Vicky S. Serna a nangited ti Award.
Kabayatanna, nagatendar met ni Mayor Edgardo “Ediboy” S. Cobangbang, Jr. iti Graduation Ceremonies kadagiti pageskuelaan iti dayta nga aldaw.
Kinablaawan ti Ama ti Ili dagiti amin a nagturpos, nagannak/Guardians, mangisursuro, Guest Speakers, bisita ken dagiti amin a nangimatang iti panaggradduar dagiti ub-ubbing iti elementaria kadayta nga aldaw.
Anag ti Mensahena iti agtultuloy koma a panangtarabay dagiti nagannak kadagiti annakda a nagturpos a mangituloy iti adalda iti nangatngato a benneg tapno sumayaat ti biagda ken mainayonda manen nga agbalin a responsable nga umili ti Cabugao, Ilocos Sur.
Kinablaawanna met dagiti mangisursuro a katulongan dagiti nagannak kasta met dagiti Guest Speakers a kaaduan kadagitoy ti patanor dagita a pagadalan. Inulit ni Mayor Ediboy nga impalagip iti pannakaimarka koma ti nagan dagiti Guest Speakers iti likudan ti entablado dagiti pageskuelaan tapno maipamatmat a patanorda iti dayta a pageskuelaan ken pagwadan dagiti sumarsaruno a tukad ti agad-adal kadagita a pageskuelaan.
Nagturong ti Ama ti Ili a kaduana ti kapisi ti pusona a napan nangiyukkor dagiti Gold Medals/Medal for the Best Achiever of the Year nga insagut ti Pamiliana kadagitoy a nakagun-od ti pammadayaw a nagturpos kadagita a nadakamat a pageskuelaan.
Mainayon met a naited ti Pammadayaw kadagiti nakagun-od a nagturpos dagiti Medalia/dadduma pay a pammigbig a naited kadakuada nga indauluan da Governor Ryan Luis V. Singson, Vice Mayor DJ Savellano kadagiti nagited kadagitoy.
Kamalman ti Marso 27, 2014, naituloy ken naggiddan ti Closing Exercises kadagiti pagadalan ti Turod Elementary School ken ti Lipit Elelementary School; simmaruno ti Cael-layan Elementary School; naggiddan ti oras ti Reppa-ac Elementary School ken ti Graduation Ceremonies ti Cabugao North Central School; ken naudi nga eskediul ti Pila Elementary School iti dayta nga aldaw.
Naaramid pay ti Coronation Ceremonies dagiti nagpakandidata a pageskuelaan kas iti Cuantacla Elementary School ken ti Bungro Elementary Schol iti karabiyan dayta nga aldaw ti Marso 27.
Nangipaay met ti Confirmation of Graduates kadagiti nagturpos da Mrs. Melvie S. Sajonia, Principal II, Cabugao South Central School ken ni Public Schools District Supervisor Helen V. Siruno iti dayta a malem. Paset pay iti Graduation Ceremonies iti Reading of the Message of the DepEd Secretary, Bro. Armin A. Luistro, FSC. # (Web In-Action)
Posted by Bayan ng Cabugao, Ilocos Sur at 3:57 PM 0 comments
GRADUATION TI NORTH CENTRAL SCHOOL, NAISIBRO TI SCHOOL STAGE
Cabugao, Ilocos Sur – Naangay ti Graduation Ceremonies ti Cabugao North Central School idi malem ti Marso 27, 2014 a nagpartisiparan ti 126 nga ubbing a naggradduar ti Elementaria, nagannak/guardians, mangisursuro, PTA Officers ken bisita nga indauluan ni Mayor Edgardo “Ediboy” S. Cobangbang, Jr.
Nagpaay a Guest of Honor and Speaker ni Ms. Jennifer Lopez Bagaoisan, Empleado ti Light Railways Transport Authority (LRTA)-Pasay City.
Immuna a naaramid ti Moments of Recognition iti agsapa ti Marso 27, 2014 a nakapadayawan dagiti ranking pupils manipud iti Kindergarten agingga iti Grade V. Nagpaay a Guest Speaker ni Ms. Hazel S. Formoso, Registered Nurse, Class 2000 iti nasao a pagadalan.
Napnuan-kaipapanan ti pammagbaga ti Guest Speaker kadagiti naggraduar nga ubbing. Inladawanna ti pateg ti adal a kas naipangruna a ramit iti pananggun-od ti balligi ditoy a biag.
Iti pannakaited dagiti Gold Medals, inyukkor ni Mayor Ediboy ti Balitok a Medalia kadagiti Honor Graduates ken Medal for the Best Achiever of the Year iti napagasatan a nagturpos.
Simmaganad ti pannakaibunong ti Certificates ket kadua ni Mayor Ediboy da Mrs. Helen V. Siruno, Public Schools District Supervisor, ti Guest Speaker, Mrs. Estrellita M. Siruno, Principal II ken ni PTA President Maxfel S. Suboc a nangiyawat kadagiti Certificates kadagiti naggraduar.
Iti Mensahe ni Mrs. Helen V. Siruno, District Supervisor, impeksana ti ragsakna a makaimatang iti pannakaisibro ti baro nga School Stage ti eskuela a nakaangayan ti Graduation Ceremonies. Pinagyamananna iti LGU-Cabugao nga idauluan ni Mayor Ediboy iti panangilungalongna iti pannakaadda ti pageskuelaan ti kabukbukodanda nga School Stage.
Pinalagipan ti District Supervisor dagiti nagannak nga itultuloyda koma a tarabayen dagiti annakda a nagturpos a mangituloy ti adalda iti nangatngato a tukad ta daytoy ti kapatgan a maipaay iti anak tapno pumintas ti masakbayanda.
Kalpasan iti pannakaaramid ti dadduma a parte ti programa ket nangipaay ni Mayor Ediboy iti Inspirational Message iti amin a nagatendar iti Graduation Ceremonies. Binigbig ti Ama ti Ili nga isu met ti agyaman ta nairana iti pannakaited kenkuana ti gundaway a mangidaulo ti ili iti pannakaadda ti School Stage a nabayagen a tinartarigagayan ti pageskuelaan a mapaadda. Nagyaman pay ti Town Chief Executive iti agtultuloy a talek ken pammati dagiti nagannak ken mangisursuro ket adu pay iti maited a pasilidad iti pagadalan agsipud ta ditoy ti sentro ti adu nga agpabasa nga aggapu iti kabangibang a barangay.
Insupusop ti Alkalde Munisipal iti maipapan iti Tema ti Graduation: “Hindi Natititinag ang Pusong Pilipino” ket kuna ni Mayor Ediboy a saan met nga agpatingga a mangpasayaat ti pageskuelaan ti puso iti nasayaat nga Ilokano wenno Cabugaoenio.
Inted ni Mayor Ediboy ti Plake a pammadayaw iti kinalaing ni Christian Paul Lopez, Class Valedictorian 2014. Naipaayan met ti Ama ti Ili iti Pammadayaw a Plake (Citation) nga inted ti PTA-Cabugao North Central School nga idauluan ni Mr. Maxfel S. Suboc ken iti DepED Cabugao District nga idauluan ni Mrs. Helen V. Siruno, Public Schools District Supervisor. Binayabay dagiti amin a mangisursuro ti Cabugao North Central School nga idauluan ni Mrs. Estrellita M. Siruno, Principal II iti pannakaiyawat ti Plake ken Pammadayaw ken ni Mayor Ediboy. # (Web In-Action)
Posted by Bayan ng Cabugao, Ilocos Sur at 2:52 PM 0 comments
UPDATES TI PROGRAMA TI SALUN-AT ITI MHO-RHU
Cabugao, Ilocos Sur - Segun ken ni Dr. Bernardino M. De Gracia, OIC Municipal Health Officer ti ili a Cabugao, a maisagsagana ti 33 sets iti Weighing Scale ken ti Sphygnanometer a mausar dagiti Medical Representatives iti 33 a barangay a kaaduanna kadagitoy ket dagiti met laeng Barangay Health Workers (BHW’s) ken dagiti Barangay Nutrition Scholars (BNS) kadagita a lugar. Maiwaras dagitoy a medical apparatus apaman nga adda iti go- signal ti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Innayon pay ni Dr. De Gracia a maited pay iti mabiit dagiti insentibo dagiti Co-Health Implementors ti DOH-RHU iti barangay kas iti Health Leaders, Kalusugan Pangkalahatan Committee ken dagiti BHWs.
Innayon ni Dr. De Gracia a naregget latta ti agtultuloy a pannakaipaay ti nasamay a serbisio ti salun-at iti RHU-Cabugao para kadagiti umili. Babaen pay iti maiwaywayat a panagadal ti DOH, imbatad ni Dr. De Gracia a posible a maikkan ti nayon a Doktor ken Nurse iti RHU maigapu iti pagannurotan a masapul nga adda maysa a Doktor a mangtaming iti kada 20,000 a bilang ti Populasion. Nupay kasta, kuna ti Doktor nga agpannuray daytoy iti kinaadda ti pundo para kadaytoy a gakat iti maysa a Gobierno Lokal.
Dagitoy nga aksion ken inisiatiba ket gubuay iti agtultuloy a panangsuportar ti LGU-Cabugao nga idauluan ni Mayor Edgardo “Ediboy” S. Cobangbang, Jr. para iti nasalun-at, produktibo ken naasenso nga umili ti Cabugao, Ilocos Sur. # (Web In-Action)
Posted by Bayan ng Cabugao, Ilocos Sur at 7:34 AM 0 comments
BRANDING KEN BAKUNA TI DINGUEN, MAILEPLEPPASEN
Cabugao, Ilocos Sur - Mailepleppasen ti Municipal-wide Deworming and Branding of Large Ruminants and Rabies Vaccination of Household Pets” kadagiti 33 a barangay ti Munisipalidad ti Cabugao babaen iti grupo ti DA-LGU nga irepresentaran ni Dr. Melvyn G. Castro, DVM, Municipal Livestock Coordinator.
Nangrugi ti nasaknap a trabahoda idi Marso 4, 2014 ket manamnama nga agpatingga inton Marso 27, 2014. Dua a barangay ti nakaeskediul a papanan dagiti pannakabagi ti DA-LGU iti inaldaw ket nakigiddanda a nagtrabaho kadagiti pannakabagi ti Municipal Treasurer’s Office babaen iti Tax Mapping Campaign-da kadagiti barangay.
Sakbayna, naited iti LGU Cabugao dagiti kasapulan nga (Anti-Rabies/Livestock Vaccines) para iti Livestock manipud iti Provincial Veterinary Office, Vigan City iti panangidaulo ni Provincial Veterinarian Joey Warren A. Bragado, DVM kas paset ti Animal Care/Livestock Program ti Gobierno Probinsial nga idauluan ni Gov. Ryan Luis V. Singson.
Dagitoy nga aksion ken inisiatiba ket resulta ti nakammayet a programa ti Livestock ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken iti Gobierno Probinsial nga idauluan ni Gov. Ryan Luis V. Singson tapno matulongan ti kasasaad dagiti mannalon iti pannakaital-o ti kasasaad ti panagbiagda iti maingato a matgedanda iti panagtarakenan ti dinguen. # (Web In-Action)
Posted by Bayan ng Cabugao, Ilocos Sur at 7:00 AM 0 comments
ADU A PROGRAMA DAGITI MANNALON, ITED TI DA-RFO 1
Cabugao, Ilocos Sur – Agtultuloy ti pannakaited dagiti programa para kadagiti mannalon ti Cabugao, Ilocos Sur babaen iti Department of Agriculture (DA)-Regional Field Office (RFO) 1, Bureau of Fisheries and Aquatic Resources (BFAR), Regional Field Office (RFO) 1 ken ti Office of the Provincial Agriculture Office (OPAG)-Ilocos Sur kadagiti mannalon iti Cabugao, Ilocos Sur babaen iti panangiyimplimentar ti LGU-Cabugao nga idauluan ni Mayor Edgardo “Ediboy” S. Cobangbang, Jr.
Dagiti agdama a programa ket dagiti sumaganad:
1.Nagatendar da Farmer Extensionists Mr. Bert Vicente ken ni Mr. Henry Saliganan, agpada a Taga-Brgy. Pug-os, Cabugao nga agsanay iti Phase 2: “Specialized Training Course on Rainfed Lowland Rice Production for Local Farmer Technicians (LFTs) of Region 1”. Maangay iti Marso 24-28, 2014 ti panagsanay idiay Agriculture Training Institute (ATI)-Regional Training Center, Sta. Barbara, Pangasinan.
2.Nagatendar met da Mr. Alfonso Asunio, Pangulo ti Pug-os Fishermen Association iti biang ti Gillnet ken ni Mr. Virgilio Rabor, pannakabagi ti Pag-asa FA (Namruangan) iti biang ti Hook and Line iti 1st Quarterly Meeting of Fishery Implementors of the Province cum Orientation to the Fisherfolk Recipients of BFAR Fishery Projects idi Marso 25, 2014 iti New Provincial Agriculture Office, Vigan City babaen iti “Fishery Development” a programa ti OPAG-Ilocos Sur nga idauluan ni Mr. Teofilo R. Quintal, Provincial Agriculturist. Kinuyog ida ni Municipal Fisheries Coordinator Milagros R. Paz ti LGU-Cabugao.
3.Emergency Meeting ti 4-H Club Coordinators iti Marso 26, 2014 a maangay iti Vigan City iti pakaseknan ti “Planning of the Upcoming 4-H Club‘s “Leadership Training cum Enterprise Development and Achievement Day” ken maawis ti amin a Rural-Based Organizations (RBO’s) babaen iti panangtarawidwid ti OPAG-Ilocos Sur.
4.Maawis ti amin a Municipal Corn Coordinators iti maangay nga 2014 1st Quarter Planning Workshop on March 25-26, 2014 at Nueva Segovia Consortium of Cooperatives, Caoayan, Ilocos Sur. Dagiti matratar a pagsayaatan dagiti mannalon a pakaseknan iti “Agri-Pinoy Program 2014” iti pakaseknan ti mais ket dagiti sumaganad:
A.1st Quarter Production Accomplishment.
B.1st Quarter Actual Planning (Cluster and Non-Cluster by Corn-type).
C.2nd and 3rd Quarter Planning Target (Cluster & Non-cluster by Corn type).
D.Updated Corn Farmer Masterlist.
E.Municipal Corn/Cassava Road Map.
F.Inventory of Farm Machineries (CY 2000-2013).
G.Carbonized Post Masterlist (GSI 40, Filipina 703).
Manamnama nga iti panagatendar dagiti maseknan a mangiturturong iti programa iti benneg ti LGU-Cabugao ket maiyallatiwda kadagiti Corn Farmers dagiti agdama a maipatpatungpal a Teknolohia ti panagpatanor ti mais a mangpasayaat pay ti kasasaad dagiti agmulmula kadaytoy a Cash Crop. # (Web In-Action)
Posted by Bayan ng Cabugao, Ilocos Sur at 7:00 AM 0 comments
Wednesday, March 26, 2014
MISA DAGITI AGTURPOS TI CABUGAO INSTITUTE, NAANGAY
Cabugao, Ilocos Sur – Naangay ti Graduation Mass para iti amin nga agturpos ti Sekundaria iti Cabugao Institute, Cabugao, Ilocos Sur iti bigat ti Marso 26, 2014.
Naangay ti Misa iti Cabugao Catholic Church, Cabugao, Ilocos Sur a nagatendaran dagiti aggraduar nga estudiante iti uppat a Class Sections ti High School a binayabay dagiti nagannakda agraman dagiti Teachers ken Advisers-da a pakairamanan metten ni Miss Maria S. Rondon, Principal ti nasao a pagadalan-sekundaria ti ili.
Maangay ti Graduation Ceremonies ti nasao a pagadalan inton Marso 27, 2014 iti Victorino A. Savellano Gymnasium, Cabugao Institute Compound, Brgy. Bonifacio, Cabugao, Ilocos Sur.
Naangay ti Graduation Mass babaen ti panangannong ni Rev. Fr. Felix Costales, Parish Priest ti nasao a Simbaan ti St. Mark the Evangelist, Roman Catholic Church, Cabugao, Ilocos Sur. # (Web In-Action)
Posted by Bayan ng Cabugao, Ilocos Sur at 2:50 PM 0 comments
BARANGAY FIRE OLYMPICS HELD AT CABUGAO INSTITUTE BARANGAY TANODS ACTIVELY PARTICIPATED ….
On March 21, 2014 Barangay Fire Olympics was conducted by Cabugao Fire Station and it was held at Cabugao Institute ground, Cabugao, Ilocos Sur. A number of Barangay Tanods actively participated in all the events. This was the culminating activity of this station in celebration of Fire Prevention Month 2014 with the Theme: ISULONG ANG KAUNLARAN, SUNOG AY IWASAN, KAALAMAN AT PAG-IINGAT ANG KAILANGAN.
INSP ELMER ACAPUYAN, Municipal Fire Marshal said in his message that the involvement of the citizenry particularly barangay officials and Tanods is very essential to propagate fire safety awareness. This activity will not only enhance their knowledge and skills in firefighting and rescue operations but also promoting camaraderie and in sustaining their neighboring barangays in times of emergency. He stresses also the role of Barangay officials and tanods when the BFP is responding in their respective barangays. Unity and oneness was one of his major objectives in conducting Barangay Olympics.
Contested events are Hose relay, Hose throwing, Blitz attack and Rescue, and Tug of War. Winning clustered Barangays are Brgy Cacadiran and Company garnered 1st Place. Brgy Dardarat and Brgy. Bato was the second place and Brgy. Nagsantaan and Brgy Salapasap garnered third place. There are twenty two (22) barangays participated in this events; Brgy. Cacadiran, Brgy. Salapasap, Brgy. Arnap, Brgy. Sabang, Brgy, Cuantacla, Brgy. Daclapan, Brgy. Nagsantaan, Brgy. Maradodon, Brgy. Pug-os, Brgy. Baclig, Brgy. Bungro, Brgy. Cuancabal, Brgy. Bonifacio, Brgy. Quezon, Brgy. Lipit, Brgy. Aragan, Brgy. Turod-Patac, Brgy. Dardarat, Brgy. Pila, Brgy. Bato, Brgy. Nagsingcaoan, and Brgy. Alinaay.
The involvement of Barangays in this activity was indeed a success, for we are now gearing towards their active participation in every endeavor that we shall undertake. Cabugao Firefighters would like to extend our sincere gratitude to our beloved mayor Honorable Edgardo S Cobangbang Jr. for his support in this event.
Posted by Bayan ng Cabugao, Ilocos Sur at 8:44 AM 0 comments
FAMILY DEVELOPMENT SESSION, MAILEPPASEN ITI 33 A BRGYS.
Cabugao, Ilocos Sur – Segun ken ni Miss Aida S. Cueto, Municipal Focal Person ti Pantawid Pamilyang Pilipino Program (4 Ps)-LGU-Cabugao a maileppasdan a miniting dagiti kameng ti 4 Ps iti 33 a barangays ti Munisipalidad pakaseknan iti pannakailawlawag ti pakabuklan ti Republic Act 7610 (Anti-Child Abuse Law) tapno maipasagepsep kadagiti nagannak iti maiparbeng kadagiti annakda ken maipangruna pay iti salun-at ken edukasion dagiti ubbing a kangrunaan a nakaisangratan daytoy a programa ti Gobierno Nasional ken ti LGU.
Iti Marso 25, 2014, maudi nga eskediul ti Municipal Link Staff ti 4 Ps nga agmiting iti Brgys. Namruangan ken Brgy. Turod, Cabugao, Ilocos Sur iti pakaseknan ti kampania iti Anti-Child Abuse Law para kadagiti ubbing a nangruna dagiti agtawen iti (0-14). # (Web In-Action)
Posted by Bayan ng Cabugao, Ilocos Sur at 8:32 AM 0 comments
MITING TI FEDERATED SENIOR CITIZENS, NABUNGA
Cabugao, Ilocos Sur – Naangay ti Meeting ti Cabugao Federated Senior Citizens Association iti Senior Citizen’s Center, Brgy. Rizal, Cabugao, Ilocos Sur iti bigat ti Marso 24, 2014.
Sakbay a nairugi ti miting ket pinagtugawda iti sango dagiti agkasangay a nataengan ita a bulan ti Marso 2014 ket kinantaan ti kaaduan ida iti “Happy Birthday Song”.
Kangrunaan a natratar iti nasao a miting ket dagiti suumaganad:
1.Pannakipaset ti Senior Citizen iti parada inton Abril 24, 2014 a kaaldawan ti DepED ken iti Sektor ti Social Services kas iti benneg ti 4 Ps, People With Disabilities (PWDs) ken ti Senior Citizens.
2.Nataming dagiti dadduma a pakaseknan nangruna kadagiti eskediulda iti Prayer Service kadagiti natayan a kameng a pagatendaranda.
Naisaruno ti pannakailawlawag ni MSWD Officer Mrs. Lydia S. Gazmen iti pakabuklan ti “Annual Budget” ti Senior Citizens para iti 2014 kas iti sumaganad:
A.Social Pension (P90,000) a Counterpart ti LGU-Cabugao para iti 20 a Pensioners ti Senior Citizens.
B.MOOE (P100,000) ket nabingbingay para iti sumaganad: Travelling Expenses – P5,000; Supplies - P1,000; Information Education Campaign – P37,000; Sagot Ayat kada Lola ken Lola – P25,000; Skills Training – P14,000; ken OSCA Head (Honorarium)- P18,000.
Innayon ni Mrs. Gazmen a saan pay a naawat dagiti SC Pensioners ti awatenda iti 1st Quarter 2014 ta madama nga iberipikarda dagiti benepisiario iti resulta ti National Household Targeting System (NHTS) a kangrunaan a nagibasaranda iti 4 Ps no dagitoy a mapili iti benneg ti napanglaw a pamilia ket kaikarianda ti mairaman iti programa para iti napanglaw uray iti Social Pension.
Insupusop pay ni Mrs. Gazmen ti palagip ni Mr. Orencio Sadioa, Presidente ti Senior Citizen iti Brgy. Cael-layan a kasapulan nga alaenda ti gudua ti 1% a kaibatoganda iti Internal Revenue Allotment (IRA) a pundo iti barangayda tapno mainayon pay iti kasapulan ti asosasionda a nataengan iti lugarda. # (Web In-Action)
Posted by Bayan ng Cabugao, Ilocos Sur at 8:31 AM 0 comments
Tuesday, March 25, 2014
DAY CARE MASS RECOGNITION TI CLUSTER 3, NAANGAY
Cabugao, Ilocos Sur – Naangay ti Cabugao Day Care Mass Recognition, Cluster 3, Batch 2014 iti Cabugao Cultural and Sports Complex, Brgy. Rizal, Cabugao, Ilocos Sur iti bigat ti Marso 21, 2014.
Buklen ti Cluster 3 Day Care Centers ti Brgy. Alina-ay, Bato, Cael-layan, Catucdaan, Maradodon, Nagsantaan, NISTC DCC, Quezon, Reppa-ac, Salapasap ken Sisim.
Iti programa, immuna a naaramid ti Grand March nga indauluan dagiti LGU Officials, Guest Speaker, MSWDO, Parents/Guardians, Brgy. Officials ken dadduma a bisita iti nasao a Mass Recognition Program.
Nangipaay ti Invocation ni Ms. Juliet Ramos, Day Care Worker ti Catucdaan Day Care Center (DCC). Kalpasan a nakanta ti Pambansang Awit ken Cabugao Hymn, nag-Opening Remarks ni Mr. Rudy A. Ilar, Brgy. Rizal DCW. Nag-Words of Welcome met ni Salahodhen Ibrahum, NISTC Day Care Pupil ken nangted ti Message ni Mrs. Edna Rapisura, Federated President, DCSPG.
Naisaganad ti Pinning of Ribbons to the Day Care Pupils with Honors babaen kadagiti nagannak.
Nangipaay ti Inspirational Talk ni Mayor Edgardo “Ediboy” S. Cobangbang, Jr. Nagyaman ti Ama ti Ili iti maipakpakita nga agtultuloy a pammati dagiti nagannak a makipagmaymaysa iti pannakaipatungpal ti programa ti Day Care babaen iti anep ti MSWDO nga idauluan ni Mrs. Lydia S. Gazmen ken dagiti kakaduana. Kinablaawan ni Mayor Ediboy ti amin a naitaripnong ket inapresiarna ti Guest of Speaker, Mrs. Zenaida S. Andrada a mangibinglay ti kapadasanna/kapanunotanna kas nabayagen a Public Servant. Insupusop ti Alkalde Munisipal a babaen iti agtultuloy a panagtitimpuyog dagiti Nagannak/Guardians, Day Care Workers, Barangay Councils ken dagiti pannakabagi ti MSWDO ket makabukelda iti mainayon manen a responsable nga umili.
Simmaruno ti Awarding of Gold Medals to the “Most Outstanding Graduates” babaen iti panangirepresentar ni SBM Josefina S. Vallejo ken ni Mayor Edgardo “Ediboy” S. Cobangbang, Jr.
Introduction of the Guest Speaker ti inaramid ni Mr. Rudy A. Ilar, Federated Day Care Teacher’s President.
Nagmensahe ni Mrs. Zenaida S. Andrada, Municipal Agriculturist ti ili a Cabugao, Ilocos Sur. Kimmablaaw ken nagyaman ni Ma’am Zeny iti oportunidad a naited kenkuana a mangted ti pammagbaga kadagiti ub-ubbing nga aggraduar. Kangrunaan nga anag ti Mensahe ni Mrs. Andrada ket iti agtultuloy a panagsingsingpet koma dagiti ubbing, natulnogda koma a kanayon kadagiti nagannak kadakuada ken ammoda nga ipateg ken balansien iti orasda nga agadal ken agay-ayam.
Naisaruno ti Awarding of Silver Medals to the Outstanding Graduates babaen kadagiti Donors. Nai-Award pay dagiti Gold Medals kadagiti A-1 Children babaen met la kadagiti Donors.
Naaramid met ti Awarding of Gold Medal to the Participant of the Municipal and Provincial Children’s Congress iti Draw and Tell.
Binagi ni Mrs. Daisy Serdenia, DCW Sisim ti Presentation of the Graduates sa kinompirmar ni MSWD Officer Mrs. Lydia S. Gazmen ti panagturpos dagiti ubbing iti dayta a bigat. Pinadayawan ni Mrs. Gazmen ti agtultuloy nga akem dagiti Nagannak/Guardians a kadua dagiti Day Care Workers a mangtartarabay kadagiti ubbing tapno maiturong iti napintas a panagadalda. Innayon ni Mrs. Gazmen a ti balligi ti ubing ket balligi met ti nagannak. Insupusopna a dagiti ubbing ti espesial a paset ti biag ti pamilia ket dagitoy ti inspirasion iti panagagawa ti maysa a nagannak. Dinakamat pay ni Mrs. Gazmen iti pannakapapintas ti Cabugao Cultural Sports Complex babaen iti napintas a panangiwanwan ni Mayor Edgardo “Ediboy” S. Cobangbang, Jr. a pakaang-angayan daytoy a panaggraduar dagiti ubbing iti tinawen.
Impalagipna pay ti “commitment” dagiti Day Care Workers (DCWs) nga agserbisio ti napudno ken pinagyamananna ti suportar ti Barangay Council ken ti agtultuloy a suportar ti LGU-Cabugao kadagitoy nga 11 a bilang ti DCC naggapuan dagiti naggraduar.
Kalpasan ti Farewell Speech ni Jamayca de la Cruz, Cael-layan Day Care Pupil, naited dagiti Certificate dagiti ubbing a nagturpos ket indauluan ti Guest Speaker, ken agraman dagiti Sanggunian Bayan Members a naitaripnong ken kasta metten da MSWD Officer Mrs. Lydia S. Gazmen ken ni MSWD Assistant Leonora G. Reintar a nagiyawat kadagiti sertipiko kadagiti ubbing a naggraduar.
Closing Remarks ti binagi ni Mrs. Joy Engelyn Gazmen, DCW Quezon. # (Web In-Action)
Posted by Bayan ng Cabugao, Ilocos Sur at 9:10 AM 0 comments
Monday, March 24, 2014
EMPLEADO TI DA-LGU, NAPADAYAWANDA ITI RICE ACHIEVER’S AWARD
Cabugao, Ilocos Sur – Inawat da Municipal Agriculturist Zenaida S. Andrada ken ni Mr. Nereo S. Daproza, Municipal Rice Program Coordinator, ti pammadayaw iti LGU-Cabugao a maysa kadagiti Top Municipalities iti intero a pagilian a nakagun-od iti 2013 Rice Achiever’s Award manipud iti Department of Agriculture (DA) ken karamanda iti napadayawan nga Outstanding Agricultural Extension Workers (AEWs).
Inawatda ti Plake ken Medalia iti sanguanan ti Pamilia LGU kalpasan iti naaramid a Flag Ceremony iti Mrso 24, 2014 iti sango ti Municipal Building (Presidencia) babaen iti panangbayabay kadakuada da SB Member Danny Q. Gazmen, SBM Dr. Jemaima S. Tan-Yee, SBM Josefina S. Vallejo, SBM Jayhan A. Tan kasta metten ken ni Municipal Information Officer Dario Roy Siruno.
Ti Search ket nangrugi a nailunsad idi Tawen 2012 ket tinawen a maang-angay daytoy babaen iti panangtarawidwid ti DA-National Rice Program babaen ken ni DA Undersecretary Dante S. Delima, Chairperson, 2013 National Rice Achiever’s Award tapno maallukoy dagiti LGUs a makipartisipar ken mangsuportar iti programa ti Ahensia ti DA ken ti Gobierno Nasional iti “Rice Self-Sufficiency”. # (Web In-Action)
Posted by Bayan ng Cabugao, Ilocos Sur at 4:53 PM 0 comments
LIVELIHOOD TRAINING, NAITED ITI NAGSANTAAN RIC
Cabugao, Ilocos Sur – Naaramid ti panagsanay iti Soap Making, Dishwashing Liquid, Meat Processing (Tocino & Skinless Longganisa) ken Tamarind Champouey iti Nagsantaan Barangay Hall, Brgy. Nagsantaan, Cabugao, Ilocos Sur idi Marso 14, 2014.
Segun ken ni Mrs. Joenah G. Sevilleja, AT, nagasistirda iti nadakamat a panagsanay ket naaramat ti Siglat Cash Award dagiti RIC nga RIC nga aggatad iti P30,000 ken nagpaay nga Implementing Agency ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken iti babaen iti panangiwardas ti Municipal Agriculture Office nga idauluan ni Municipal Agriculturist Mrs. Zenaida S. Andrada.
Innayon ni Mrs. Sevilleja a nagpaay a Trainor ni Mrs. Charity Sonido, pannakabagi ti LGU-Sinait ken inasistiran dagiti Staff ti DA-LGU Cabugao nga isuda Kathreen Joy Tapuro, Robert Savella ken ni Ester P. Aguimbag.
Ti RIC Nagsantaan ket idauluan ni Ms. Edralyn Peralta iti agdama.
Dagitoy nga aksion ken inisiatiba ket resulta ti natunos a panagkammayet dagiti Asosasion iti LGU-Cabugao a mangtakuat kadagiti wagas a mangpasayaat pay iti pagsapulan a nangruna iti benneg dagiti babbai. # (Web In-Action)
Posted by Bayan ng Cabugao, Ilocos Sur at 10:00 AM 0 comments
Friday, March 21, 2014
MASS RECOGNITION PROGRAM, NAANGAY ITI SPORTS COMPLEX
Cabugao, Ilocos Sur – Naangay ti Cabugao Day Care Mass Recognition, Cluster 2, Batch 2014 iti Cabugao Cultural and Sports Complex, Brgy. Rizal, Cabugao, Ilocos Sur idi malem ti Marso 20, 2014.
Buklen ti Cluster 2 Day Care Centers ti Brgy. Baclig, Carusipan, Cuancabal, Cuantacla, Dardarat, Namruangan, Pila, Sagayaden, Turod ken Turod Patac a naggapuan iti 186 nga ubbing a nagturpos iti Day Care.
Iti programa, immuna a naaramid ti Grand March nga indauluan dagiti LGU Officials, Guest Speaker, MSWDO, Parents/Guardians, Brgy. Officials ken dadduma a bisita iti nasao a Recognition Program.
Nangipaay ti Invocation ni Ms. Susan Manahan, Day Care Worker ti Carusipan Day Care Center (DCC). Kalpasan a nakanta ti Pambansang Awit ken Cabugao Hymn, nag-Opening Remarks ni Mrs. Constancia Sonido, Cuancabal DCW. Nag-Words of Welcome met ni Ardleigh Kyrah Dolores, Cuantacla Day Care Pupil.
Naisaganad ti Pinning of Ribbons to the Day Care Pupils babaen kadagiti nagannak. Naisaruno ti Awarding of Gold Medals to the Outstanding Graduates iti sangapulo a DCC babaen kadagiti Donors.
Simmaruno ti Awarding of Gold Medals to the “Most Outstanding Graduates” babaen ti panangirepresentar ni SBM Dr. Jemaima S. Tan-Yee, Committee Vice Chair in Social Services ken ni Mayor Edgardo “Ediboy” S. Cobangbang, Jr.
Iti Mensahe ni SBM Tan-Yee, pinalagipanna dagiti nagannak ken Guardians nga igaedda ti mangtarabay kadagiti ubbing nga umuli iti tukad ti adal gapu ta nagbalinen a “competitive” ti Edukasion iti agdama. Dinayawna ti kinagasatda ita dagiti ubbing ta adda ti programa ti Day Care nga agtultuloy a supsuportaran ti LGU ket agtalinaed koma ti pammatida a maitultuloy dagitoy a programa ken proyekto a mangpasayaat ti kalidad ti Edukasion para kadagiti tumantan-ay nga ubbing.
Naaramid ti awarding of Silver Medals to the Outstanding Graduates babaen kadagiti Donors sa nai-Award dagiti Gold Medals kadagiti A-1 Child babaen met la kadagiti Donors.
Naaramid met ti Awarding of Gold Medal to the Participant of the Municipal Children’s Congress iti Draw and Tell a nagun-od ni Stephanie Raciles ti Turod DCC.
Inaramid ni Mrs. Constancia Sonido, DCW Cuancabal ti Presentation of the Graduates sa kinompirmar ni MSWD Officer Mrs. Lydia S. Gazmen ti panagturpos dagiti 186 nga ubbing iti dayta a malem. Pinadayawan ni Mrs. Gazmen ti agtultuloy nga akem dagiti Nagannak/Guardians a kadua dagiti Day Care Workers a mangtartarabay kadagiti ubbing tapno maiturong iti napintas a masakbayanda ken ti panagadalda. Innayon ni Mrs. Gazmen a ti balligi ti ubing ket balligi met ti nagannak. Insupusopna a dagiti ubbing ti espesial a paset ti biag ti pamilia ket dagitoy ti inspirasion iti panagtrabaho ken panagagawa. Dinakamat pay ni Mrs. Gazmen iti pannakapapintas ti Cabugao Cultural Sports Complex babaen iti napintas a panangiwanwan ni Mayor Edgardo “Ediboy” S. Cobangbang, Jr. a pakaang-angayan daytoy a panaggraduar dagiti ubbing iti tinawen. Impalagipna pay ti “commitment” dagiti Day Care Workers (DCWs) nga agserbisio ti napudno ken pinagyamananna ti suportar ti Barangay Council kadagitoy 10 a bilang ti barangay a naggapuan dagiti naggraduar.
Introduction of the Guest Speaker ti inaramid ni Ms. Evelyn Tapiceria, DCW, Sagayaden DCC. Nagpaay a Guest Speaker ni Vice Mayor Deogracias Jose Victorino “DJ” H. Savellano. Iti Mensahe ti Bise Mayor, imbagana a madegdegan koma ti agtultuloy nga ayat iti panangsursuro kadagiti ubbing tapno maasa dagiti talentoda ken agbalinda a mapangnamnamaan a lider iti ili iti masanguanan.
Kalpasan ti Farewell Speech ni Stephanie Claire Sinampaga, Namruangan Day Care Pupil, naited dagiti Certificate dagiti ubbing a nagturpos ket indauluan ti Guest Speaker, Vice Mayor DJ Savellano ken agraman dagiti Sanggunian Bayan Members a naitaripnong ken kasta metten da MSWD Officer Mrs. Lydia S. Gazmen ken ni MSWD Assistant Leonora G. Reintar a nagiyawat kadagiti sertipiko kadagiti ubbing a naggraduar.
Closing Remarks ti binagi ni Mrs. Debbie S. Reclusado, Turod DCW.
Nakipaset met iti nadakamat a Graduation Ceremony da SB Member Dr. Jemaima S. Tan-Yee; SBM Vicky S. Serna; SBM Jayhan A. Tan; SBM Josefina S. Vallejo; ken ni MSWD Assistant Leonora G. Reintar.
Nagpaay nga Emcee da Mr. Ronie Solar ken ni Mrs. Constancia Sonido, agpada a Day Care Workers. # (Web In-Action)
Posted by Bayan ng Cabugao, Ilocos Sur at 12:23 PM 0 comments
CASH CARD DISTRIBUTION TI 4 Ps, NAANGAY
Cabugao, Ilocos Sur – Naangay ti Cash Card Distribution dagiti kameng ti Pantawid Pamilyang Pilipino Program (4 Ps) a nakabuklan ti 501 Grantees a nang-claim ti Cash Cards-da ken naggapuda iti 33 a barangays ti ili a Cabugao, Ilocos Sur. Naaramid ti pannakaited dagiti Cash Cards iti Opisina ti DSWD-4 Ps, LGU-Cabugao nga inimatangan dagiti pannakabagi ti DSWD Regional Office 1, dagiti kameng ti Municipal Link ti LGU-Cabugao ken ti Municipal Focal Person ti 4 Ps.
Iti nasao a Card Distribution, naawis a nangipaay ti Mensahe ni Mayor Edgardo “Ediboy” S. Cobangbang, Jr. ket kimmablaaw kadagiti umawat a 4 Ps Members ken Opisiales ti DSWD-Region 1 agraman dagiti mangiwanwanwan kadaytoy a Programa iti Munisipio.
Nagyaman ti Ama ti Ili ta dimteng manen daytoy a gundaway a pannakaited ti tulong kadagiti benepisiario nga umili. Pinalagipanna dagiti umili nga umaw-awat ti tulong nga itultuloyda nga aramiden dagiti pagrebbenganda a kas benepisiario ken agtultuloy a pannakasurot iti pakaiserbian dagitoy a tulong para iti edukasion ken salun-at dagiti annakda nga agbasbasa. Dinayaw ti Alkalde Munisipal iti agtultuloy a kinatulnog dagiti Recipients nga aramidenda dagiti pagrebbenganda ta awatenda manen ti mainayon a tulong ti programa a para kadakuada.
Segun ken ni Miss Jessie Ann O. Tabut, DSWD Municipal Link a kaaduan kadagiti immawat ti Cash Cards ket nangrugida idi Hulio 2013 agingga iti Disiembre 2013. Adda met umawat a nangrugi iti Setiembre ken Oktubre 2013 a dagitoy ket Late Registrants.
Dagiti mangbukel iti DSWD Region 1 a timmalantan iti nasao a Cash Card Distribution ket isuda: Ms. Maria Theresa N. Calvo ken ni Mr. Noel Baguitan, agpada a DSWD Municipal Roving Bookkeeper ken ni Ms. Teresita Pamintuan, Cash Card Focal. Nagasistir met da Miss Aida S. Cueto ken dagiti kakaduana iti Municipal Link Staff iti nasao a panagitedan ti Cash Cards. # (Web In-Action)
Posted by Bayan ng Cabugao, Ilocos Sur at 11:39 AM 0 comments
Subscribe to: Posts (Atom)


text:
Inyallawat ni Mayor Josh Edward S. Cobangbang dagiti ramit kadagiti Opisiales/lumugar iti nadakamat a barangay ken binayabay dagiti Konsehales ti ili a nagatendar nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Josefina S. Vallejo ken ni SBM Atty. Randy B. Kinaud
Imbatad dagiti lumugar a napateg daytoy a nagun-odda manipud iti LGU-Cabugao nga idauluan ni Mayor Josh Edward S. Cobangbang a mangpanam-ay ken mangtulong kadagiti lumugar ti Barangay Nagsincaoan.
Innayonda pay a mantenerenda a nasayaat dagitoy a naited kadakuada a ramit tapno agtultuloy a mapagtalinaed iti usarda kadakuada. # (Web In-Action)


text:
Pantar ti Marpil
(Naibaw-ing manipud iti Costa Ivoria)
Katkategoria:
- Pantar ti Marpil
- Dagiti pagilian idiay Aprika
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- Dagiti pagilian ken teritorio nga agsasao ti Pranses
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti estado ken teritorio a nabangon idi 1960
- Laud nga Aprika
- Dagiti estado a kameng ti Nagkaykaysa a Pagpagilian


text:
Ababa a Nobela ni Salvador A. Espejo
Maika-18 a Paset
Insursurot ni Randolf ti panagkitana kada Marco ken ti kaduana. Nagsardeng dagiti dua iti batog ti poste ti elektrisidad sada nagsarita. Nakita ni Randolf nga intudo ni Marco ti restobar a yanna. Nagtung-ed ti lalaki sa nagpusipos ket agtu-rongen iti restobar.
Nagsubli met ni Marco iti otel kalpasan ti panangpikpikna iti abaga ti lalaki.
Medio indumog ni Randolf ti rupana idi tumadog iti laem ti restobar ti lalaki. Nupay nakaaruat iti diaket, madlaw ti baneg ti pammagina. Pana-yagen iti tayagna a lima kadapan ken pito a pulgada. Langana ti nairuam iti pinnettakan iti rupa. Nagmattider daytoy iti ridaw sa nagtalangkiaw iti uneg. Iti apagbiit, nagintek dagiti matana ken ni Randolf.
Pinakbuan ni Randolf ti basona ngem iti suli ti matana ket pinaliiwna ti lalaki. Napnek siguro daytoy iti nakitana ket immuneg iti restobar. Pinilina ti lamisaan iti makannawan ni Randolf. Manipud iti yanna, nawaya met a makita ti sum-rekan iti otel.
Naamil ni Randolf ti bibigna. Pinakbuanna manen ti basona iti beer idinto a nagdakiwas dagiti saludsod iti panunotna. Kapkapnekanna itan a nabilin ti lalaki nga agwanawan kadagiti sumrek iti otel.
Ania ti gagara ni Marco iti Nikolai Inn? Apay a nagsubli ni Marco iti otel? Ni kadi Margret ti ur-urayenna?
Nasiputanna ti panangsenias ti lalaki iti serbidora. Nangegna ti panagorder daytoy iti serbesa. Apagapaman a timmaliaw daytoy iti yanna.
Inkeddeng ni Randolf a tumakias iti restobar. Dina maawatan no apay nga alusiisen ken madi ti agparparikna ken-kuana.
Sinitsitanna ti serbidora sa nagbayad iti ininomna. Manen, saan a nailaksid iti imatangna ti panangmatmat kenkuana ti lalaki.
Nakaanges iti nalukay idi makaruar iti restobar. Kayari-ganna ti balud a naipupok ket damona ti lumang-ab iti nadalus nga angin iti ruar ti kulongan.
Nagpadaya ni Randolf agingga iti namnamaenna a nailingeden iti imatang ti lalaki. Nagsardeng iti bassit a tienda iti asideg ti nagkurusan sa gimmatang iti maysa nga stick a sigarilio. Kasla awan aniaman a timmaliaw iti naggapuanna bayat ti panang-sindina iti sigarilio. Napnek idi saanna a nakita ti lalaki a rimmuar iti restobar.
Kinaut ni Randolf ti selponna iti bulsa ti pantalonna sana tinawagan ni Margret ket dina-magna no ayannan.
“Asidegakon,” insungbat ti balasang. “Addaka pay dita restobar?”
“Rimmuarakon. Addaak ditoy sango ti tienda iti dayaen ti otel. Urayenka ditoy. Pailabesmo ti traysikel a nagluganam.”
“Apay kadi? Urayennak laengen iti lobby. Agdigosak pay satanto rummuar a mangrabii.”
“Saankan nga agsaludsod pay. Pailabesmo ti traysikel, ok?” kinuna ni Randolf.
“Something wrong?” inamad ni Margret.
“Just do it. Ipalawagkonto no madamdama,” kinuna ni Randolf ket iniddepnan ti selpon.
Impitik ni Randolf ti sigarilio sa napan nagtakder iti panip-ngeten a paset ti kalsada. Manipud ditoy, mapasungadanna dagiti agpadaya a traysikel.
Madamdama, maysa a traysi-kel ti nagsardeng iti abayna. Nagpayapay ni Margret. Dinag-dagus ni Randolf ti immuneg iti lugan. Imbilinna iti drayber a dina iddepen ti makina ti lugan.
“Adda kadi problema?” masmasdaaw nga inamad ni Margret.
“Adda kadi gargaretmo a napanawam iti kuartom dita otel?” inamad ni Randolf.
“Daydiay la bagko a naglaon iti aruatek. Apay kadi?”
“Sige, inka alaenen ta agtsek-outka ita met laeng. Umakarta iti sabali nga otel.”
“Mabalin a damagek no apay, your Majesty?”
“Ipalawagkonto no madamda-ma, ok?”
“You’re being mysterious but I love it!” naggarikgik ni Margret.
“Urayenka ditoy,” kinuna ni Randolf. Imbilinna iti drayber a dina iddepen ti makina ti lugan.
Insursurot ni Randolf ti pa-nagkitana iti likudan ti balasang agingga a simrek iti otel. Kalpa-sanna, kasla naipigket dagiti matana iti ridaw ti restobar a naginumanna.
Inyula ti ridaw ti lalaki a kadua ni Marco. Sikakaranting daytoy a bimmallasiw iti kalsada sa immuneg iti lobby ti otel.
Nakaem ni Randolf ti bibigna. Husto ti suspetsana! Ni Margret ti ur-urayen ti lalaki a sumangpet! Dakes ti nagparikna kenkuana.
Kinaut ni Randolf ti selponna. Tinawaganna ni Margret.
Nangegna ti kiriring ti selpon ngem awan ti sumungbat.
Impiduana a tinawagan ti balasang. Kaskasdi nga awan ti sumungbat nupay mangegna ti kiriring ti selpon.
Dimmutdot ni Randolf iti sangagasut iti petakana sana binayadan ti plete ni Margret.
“Dakdakkelto pay ti itedko no iyuraynakami iti uneg ti dies minutos,” kinunana.
“Sige, urayenkayo, Manong,” kinuna ti drayber.
Napardas dagiti addang ni Randolf a nangsurot iti kalsada agingga iti sungaban ti otel.
Nagmattider ni Randolf iti natayag ken pangraberen a mula a dina ammo ti naganna iti masikigan ti de sarming a ridaw sa nagtalangkiaw. Nakaliad ti lalaki iti dekutson a tugaw, sumangsango iti ridaw ti elebeytor. Iti makannawanna, agbasbasa iti pagiwarnak ti dua a ganggannaet nga agassawa.
Pagammuan, limteng ti alarma iti uneg ti otel. Napa-takder ti lalaki agraman dagiti agassawa a ganggannaet. Uram! Adda uram iti otel!
Ni Margret! simmiplot iti panunotna.
Sumrek koman ni Randolf iti otel ngem napasarimadeng ta iti pangadaywen a laud, um-umsiag ti sirena ti firetruck. Nagalingag ni Randolf. Umas-asideg ti sirena, agturong iti yanda.
Nakitana laengen ti lalaki a rimmuar iti lobby. Napardas ti addang daytoy a bimmallasiw iti kalsada, nagpaamianan agingga iti inalun-on dagiti kabalba-layan.
Nakitana ni Margret a nanglasat iti lobby. Dagus nga inasitgan ni Ronald.
“Quick! Let’s go!” kinunana ket ginuyodnan ni Randolf a rimmuar iti kalsada.
Nagsardeng metten iti dayta a kanito ti firetruck ket dimsaag dagiti bumbero sada immuneg iti otel.
Pinayapayan ni Randolf ti traysikel a dagus met a nag-buelta a nangsabat kadakuada.
“Iti Carylle Hotel,” kinuna ni Margret.
“Apay, ania ti napasamak?” inamad ni Randolf idi agtar-tarayen ti traysikel.
“Diak ammo, kellaat lattan a naguni ti fire alarm. Ngem ti masiertok, adda simrek iti kuartok ket tinakawda ti bagko!” kinuna ni Margret.
(Adda tuloyna)


text:
Dexter Marin Fabito ken Jonathan Ibale
No masabatmo ni Dexter Eduarte, 29, ti Bidduang, Pamplona, Cagayan, iti dalan wenno makitam nga aglanglangoy iti baybay wenno karayan, kudkodem la ketdi ti teltelmo samo kunaen: Kasano koma? Agtagtagainepak?
Saanka nga agtagtagainep. Agpayso ti nakitam, Kabsat.
Dexterity. Kinalaing iti ima ti kayat a sawen dayta a balikas. Ket nupay awan pulos kanawan nga imana ken nasurok la bassit a lima pulgada ti kaatiddog ti kanigidna nga awan ramayna, saan a problema kenkuana. Idi simmangpeten ti nakemna idi ubing, nga ammonan a kasta dagiti imana, immulanan iti panunotna a saan isuna a sabali kadagiti kapatadana. Pinagandarna ti utekna tapno maaramidna met dagiti kabaelan dagiti padana nga ubbing. Kinapudnona, kinunana kadakami idi kaumanmi a makasangit idi dagiti maestrana iti elementaria gapu ta kabaelanna ti agsurat babaen ti sakana – a napimpintas pay ngem iti surat dagiti dadduma a kaklasena.
Iti panagdakkel ni Dexter, immadu dagiti nakasidsiddaaw a kabaelanna. Ammona payen ti agbisikleta. Kabaelanna a sakayan ti naka-stand a bisikleta uray awan mangasistir kenkuana. Kinapudnona nakitami pay idi iti barangaymi a Balingit a nakabisikleta nga adda sanganayon a bulo iti kanawan nga abagana. Asideg ti paskua idi ken baro isunan.
Ad-adda la ket ngarud ti siddaawmi idi imbagana nga apanda kano pay dumaydayo iti kaarrubada a barangay a makigapas. Agtugaw iti daga sana ipiten ti kumpay iti kanawan a sakana sa ti met kanigid a sakana ti pagipitna iti pinuon ti pagay. Kinapudnona, makais-isem kano no kasta a buybuyaen dagiti kaduada a makigapas ta adu no kua ti magapasda kada Tata Federico F. Eduarte ken Nana Estrelita Ojano Eduarte a dadakkelna, ken kakabsatna. Isu ti maikalima kadakuada a pito nga agkakabsat. Saan met ngaminen a ti aggapas ti ubraen dagiti kakaduada ta maayatanda metten a mangbuya kenkuana.
Kinapudnona, pinabuyaannakami ni Dexter idi uminumkami iti balayda. Beer ti ginatang ni kayongna, ni Juvenal Bautista, ta dina met kayat ti coke – a naawatanmi met. Ammomi nga adda rasonna. Simrek iti balayda. Addan igpil ti kanigid nag imana a monobloc a tugaw idi rumuar. Sa manen nangala iti baso ken pitsel. Lukatanmi koman ti bote ngem siakon kinunana. Inipitna ti bote iti kanawan a sakana sana kinagat a linukib daytoy. Apagbiitna la a linuktan dagiti tallo a bote. Isuna pay ti nagikarga iti uneg ti pitsel nga adda yelona. Kargaanmi koman dagiti baso ngem siakon kinunana. Inipitna manen iti kanawan a sakana ti ima ti pitsel sa kinargaanna dagiti baso. Sinimpana ti kallugongna kalpasanna. Pirminsan ti siddaawyo, inyisemna. Nagtungtung-edkam’ lattan ta agpayso ti kinunana.
Ad-adda manen ti siddaawmi idi inipitna ti nakasupot a kornik sana linukatan babaen dagiti ngipenna. Kalpasanna, karkargaannan ti ngiwatna iti kornik. Ket siempre, no makaisubo iti kornik kabaelanna met ti uminum iti baso nga adda iiggamanna. Ipitenna met laeng iti sakana.
Urayla dimmakkel dagiti matak idi ipiten ti kanawan a sakana ti imparabaw ni kayongna a lima a pisos iti ababa a lamisaan. Nasiputak la unay ti panangipuruakna iti kanigid nga imana a dagus met nga inipit daytoy.
Napaisem ni Nana Eduarte a nanang ni Dexter idi damagenmi no kasano ti panagdigosna. “Ay, kunayo no parikutmi ni Dexter, annakko? Saan. Isuna pay ketdi, a, ti ad-adda a katulonganmi iti balay ngem dagiti kakabsatna. Isu pay ti para luto. Labaanna dagiti murengna. Ammona nga ipamuspusan ti kayatna nga aramiden.”
Wen nga agpayso, aya, ta dagiti sakana ti pannakaimana.
Sipapannakkel ni Dexter a nagipakaammo kadakami a nalaing kano nga agala iti kaggo iti karayan ken karibuyo iti baybay. Kasla met laeng karibuyo ti kaggo ngem addada nalamuyot a banag iti kalub daytoy. Gapu ta pannakaimana dagiti sakana saanen a bumatok. Ipitenna lattan kadagiti sakana sana ikarga iti pagikkanna nga iket a nakaigalut iti siketna. Nalaing pay nga agipakat ken agsangat iti sellem. Pagala iti rasa ti sellem.
Maysa pay isuna a para ayuma iti iket iti daklisan iti lugarda. No kasta a sumurot iti taw isu ti para karas iti barangay. Ipitenna ti napisi a sangalawas a kawayan ket paabbatanna ti barangay. Makipagguyod pay iti daklis. Nakaigalut ti sakote iti siketna.
Saanmi a nadanonan ni Dexter iti balayda iti kabigatan ti maikadua nga aldaw a kinunami a panagkikitami. Saankami ngamin a nakapan iti maikadua a panagkikitami ta adda importante a napananmi. Ammomi lattan a dimi mauray idi nabayagkamin bassit iti taengda. Nalagipmi ngamin ti kinunana idi damomi nga interbiuen: adun dagiti nangin-interbiu kaniak ngem awan met ipakitada a gapuananda. Adda pay idi pasken a nakaayabak a nagpabuya. Inpakitak amin a kabaelak ngem awan man la a pulos ti intedda kaniak. Kasla inabalbalaydak. No saan la a ni kayong ti kaduayo, diak ammo no nagpakitaak kadakayo. Adda sanaang kadagiti balikas ni Dexter.
Saankami a nakauni. Adda puntona. Ket Maawatanmi. Adda asi kadagiti matami a mangkitkita kenkuana. Naalami met laeng ti riknami. Saan a ti pisikalmo ti kayatmi a maipakita, kinunami, no di ket dagiti kabaelam ken ti kinatibker ti pakinakemmo. Ipaspasindayagdaka, kinunami. Maysaka nga inspirasion. Ammom, adu dagiti kumpleto ngem maumada iti panagbiagda.
Immisem.
Ket wen, pudno ‘tay kunada a natay laeng ti awan remediona. Adda pamuspusan ti amin a banag a kayattayo a maaramid. Maaramidtayo ti kayattayo a ditay agdepende iti sabali Agtalektayo laeng iti bagitayo ken kangrunaanna iti Namarsua. - 0
HOME


text:
Saan a simmarungkar ni Marlon iti nagsaruno a dua a lawas. Ammok lattan a nasakit ti nakemna. Ngem saan a siak ti umuna a rumukma agsipud ta awan ti dakes nga inaramidko, nakunak iti nakemko. Napudnoak ken ni Marlon.
Linawas metten a sumarungkar ni Steve ditoy balay. Adda latta regalona kaniak. Naragsak a kasarsarita. Adu ti estoriana a makapakatawa.
Maysa a malem, impudnonan ti ayatna.
“Saannak nga ipokrito a mangilemmeng iti riknak kenka,” nakunana. “Sika ti kayatko a katakunaynayko iti biag.”
Nupay ninamnamak a dumtengto ti aldaw nga agpudno ni Tata Steve, diak nakatimek iti dayta a gundaway. Nagdumogak ta kasla diak madaeran ti perrengna.
“Kayatko a maammuan no adda kaikariak dita ayatmo,” nakuna manen ni Tata Steve.
“Kumitaka koman iti sabali, Tata,” nakunak. “Aduda ditoy nga ad-adda a maikari iti ayatmo. Nanumo laeng ti pamiliami.”
“Saan a ti klase ti pamilia ti makatubeng iti panagayatko. Ti importante, ayatennak ta siak ti siak.”
“Addan nobiok, ammom met siguron dayta,” nakunak.
“Saankayo pay met a nagkallaysa. Agingga iti nawayaka pay, saannak nga agsardeng agingga iti saanko a magun-od ti wenmo.”
Maysa a malem, simmarungkar ni Marlon. Nakalablabbasit. Ammok lattan a nakainom.
“Aglinnawagta!” nakunana. “Siak wenno dayta nga Esteban!”
“Baliwantanto ti agsarita inton saanka a nakainom,” tineppelak ti luksawko.
“Ammok, kayatnakon nga isukat agsipud ta adu ti kuartana. Nanam-aykanton iti dennana.”
“Pangngaasim, dika koma agpanunot ti kasta. Imprangkakon ken ni Tata Steve nga agnobiota. Ngem kinunana nga ituloyna latta ti agdaton kaniak agingga iti saanta pay a nagkallaysa.”
“Apay a sanguem pay laeng no umay agpasiar ditoy balayyo?
“Kinabastos daytan no diak sanguen idinto nga awan met ti dinudursok nga ipakpakitana,” medio masemsemakon. “Ken maysa, kas makitaltalon laeng kenkuana, kasapulanna ti respeto.”
“Sige, ikalintegam. Makadlawak met ket. Adda met riknam kenkuana. Agasem, saanton a datar ti pagturogam no di nalamuyot a kama.”
“Ania metten, nagbaban ti panagkitkitam kaniak?” ngimmato ti timekko.
“No pudno nga ay-ayatennak, sumurotka kaniak itan,” kellaat a kinuna ni Marlon.
Diak nakatimek. Nabayag a minatmatak ni Marlon.
“No talaga nga ay-ayatennak, agtaraytan,” kinuna manen ni Marlon.
“Saanka pay a sisasagana. Ania ti agbalin a masakbayan dagiti agbalin nga anakta?”
“Makaammodtan. Ti importante, saanka nga agtinnag iti daydiay nga Esteban!”
“Saan a kasla napudot nga innapuy a yulam lattan ti panagasawa, Marlon!” nakunak. “Sori, dinak mapasurot iti paggayatam.”
“Ikkanka iti makalawas nga agpanunot. No dika makadisidir iti dayta a tiempo, agsinata laengen!” kinuna ni Marlon.
Timmakder ket nadagsen ti sakana nga immulog iti balay.
(Adda tuloyna)


text:
“Kasla diak pay laeng patien a siak ti napili nga Outstanding Young Farmer ti sibubukel a pagilian,” dayta ti nakuna ni Romeo Yapit Jr., mannalon a tubo iti Purag, Sinait, Ilocos Sur bayat ti panangipakitana kadakami ti tropeo nga inyawat kenkuana ni Presidente Gloria Macapagal-Arroyo idi Oktubre 15, 2009. Ni Romeo, agtawen iti duapulo ket siam, ti maysa kadagiti mannalon a binigbig ti Departamento ti Agrikultura babaen ti GAWAD SAKA Awards itay napan a tawen gapu iti naisangsangayan a naaramidanna iti benneg ti agrikultura.
Inrugi ni Romeo ti nagtalon idi 2002 kalpasan a nagsardeng iti kursona a Mechanical Engineering gapu iti di napakpakadaan a pannakaidalit iti sakit ti amana a ni Romeo Sr..
Nagpanunot ni Romeo iti napintas nga imulana iti talonna tapno makaganar iti dakkel a saan a maabuso ti sustansia ti daga ken ti aglawlaw. Nasimbirna idi agangay a nasayaat a panguartaan ti panagmula iti agduduma a nateng iti sibubukel a tawen ken sandia no iti kalgaw ta saan a kasapulan ti dakkel a puonan, saan a kas iti tabako ken mais a nalaing nga agsusop iti sustansia ti daga.
Minulaanna katinnulong ni manongna a Jerome ti 8,000 metro kuadrado a taltalonda iti agduduma ti klasena a nateng kas iti tarong, kamatis ken dadduma pay. Inrugina met ti nagusar iti organiko a ganagan ken pestisidio babaen ti panangipakatna kadagiti teknolohia a naadalna kadagiti taripnong ti mannalon nga inatenderanna.
No apay a kinayatna ti nagusar iti organiko a ganagan, kinuna ti agkabannuag a mannalon a ti panagaramat iti komersial a ganagan ti makaigapu iti itataud ti nadumaduma a sakit, saan laeng a kadagiti mannalon no di pay kadagiti tattao a mangan kadagiti produkto a napno iti kemikal. Maysa pay, asideg iti kabalbalayan ken adu a taraken a dingo ti ayan ti talonda isu a saan a nasayaat ti agusar iti kemikal ditoy.
Ti Sinait Natural Effective Micro-organism (SINEM) ken SINait EXTract (SINEXT)
Idi Hulio 26, 2008, nangangay ti Parokia ni St. Nicholas iti ili a Sinait iti panangidaulo ti kura paroko a ni Rev. Albert Rabe iti maysa a taripnong dagiti mannalon ket maysa ni Romeo kadagiti nagatendar. Ditoy a naisuro ti panaggaramid iti Sinait Natural Effective Micro-organism (SINEM) a maysa kadagiti kangrunaan a kasapulan iti panagaramid iti organiko nga abono ken pestisidio ken SINait Extract (SINEXT) a maus-usar iti adu a banag. Kastoy ti panagisagana iti SINEM kas nailawlawag iti pamphlet a nausar iti seminar:
Dagiti kasapulan:
*Maysa a kilo ti organiko a bagas (mabalin pay nga usaren ti kamoteng kahoy wenno saba a dippig no awan ti organiko a bagas)
*Maysa a lawas ti kawayan a nagango (tay adda buko iti agsumbangir nga ungtona)
*Nadalus a Manila paper
*supot a selopin
*plastic straw
*burisangsang (muscovado) wenno tagapulot
Ti panagisagana:
Lutuen ti bagas sa ikarga ti innapuy iti lawas ti kawayan. Balkoten ti kawayan iti Manila paper sa pasukotan iti plastic a supot ngem mangibati iti sangkabassit a giwang a sumrekan dagiti buot. Reppeten iti plastic straw tapno saan a mawarwar dagiti imbalkot. Mangkali iti abut a sangapulo ket dua a pulgada ti kaunegna ken umanay a pangipaiddaan iti kawayan (masapul a nalinong ken nadam-eg ti lugar). Gaburan nga umuna iti nagango a bulbulong ti kawayan sakbay a gaburan iti daga. Kalpasan ti 7-10 nga aldaw, iyaon ti inkali tapno kitaen ti kasasaad ti innapuy iti unegna. No nagbalin a maris kiaw (yellow) nasayaat daytoy a pamataudan iti beneficial micro-organisms ngem no ngimmisit, ibelleng daytoy ket agaramid laengen iti sabali. Ilaok ti innapuy nga addaan iti beneficial micro-organisms na iti 1 a kilo a burisangsang sa ikabil iti container nga aglaon iti maysa ket kagudua a litro. Pagtalinaeden daytoy iti uneg ti 28 nga aldaw (fermentation period) ngem pasaray lukatan tapno sumngaw. Daytoy ti aramaten a kangrunaan a ramen ti SINEXT.
(Adda tuloyna)


text:
Alicia, Bohol
Ti Alicia ket maysa a maika-4 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Alicia ket nabingbingay a politikal kadagiti 15 a barbaranggay.[2]
- Cabatang
- Cagongcagong
- Cambaol
- Cayacay
- Del Monte
- Katipunan
- La Hacienda
- Mahayag
- Napo
- Pagahat
- Poblacion (Calingganay)
- Progreso
- Putlongcam
- Sudlon (Omhon)
- Untaga
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Moldovia
(Naibaw-ing manipud iti Moldova)
Dagiti nagibasaran[urnosen | urnosen ti taudan]
Katkategoria:
- Moldovia
- Dagiti pagilian idiay Europa
- Dagiti estado a kameng ti La Francophonie
- Dagiti estado a kameng ti Mankomunidad dagiti Nawaya nga Estado
- Dagiti naserraan ti daga a pagilian
- Dagiti republika
- Dagiti pagilian ken teritorio nga agsasao ti Rumano
- Dagiti pagilian ken teritorio nga agsasao ti Ruso
- Dagiti pagilian ken teritorio nga agsasao ti Ukraniano
- Dagiti estado ken teritorio a nabangon idi 1991
- Dagiti estado a kameng ti Nagkaykaysa a Pagpagilian